ТераТавсиф: Samsung Galaxy A21s (1-қисм) - Terabayt.Uz\nSamsung Galaxy A21s смартфонининг тавсифига бағишланган мақолалар жамланмасининг биринчи қисмига хуш келибсиз.\nОлти қисмдан иборат тавсифимизнинг кейинги қисмлари эълон қилиниши билан уларни бу ердан ўқишингиз мумкин бўлади.\nУшбу илк мақолада смартфон билан танишиб, унинг техник жиҳатлари ва қадоқ таркибини кўриб чиқамиз.\nОддий фойдаланувчи у ёқда турсин, технология соҳаси вакили сифатида шахсан биз учун ҳам Galaxy A сериясининг янги моделлари ҳақида доимий тўлиқ маълумотга эга бўлиш қийинчилик туғдиради. Аммо битта оддий қоида бор — модель рақами қанчалик кичик бўлса, смартфон нархи шунчалик арзон бўлади. Galaxy A21s ҳам бундан мустасно эмас. Қурилма анчайин ҳамёнбоп модель бўлиб, кишини ўзига тортувчи бир неча жиҳатларга эга.\nСўнгги Galaxy A моделларининг кўпига Super AMOLED экран қўйилган бўлса-да, аксарият ҳамёнбоп қурилмаларга бундай панелларни қўйиш уларнинг нархини ошириб юборади. Шунинг учун, Samsung'дагилар Galaxy A21s учун PLS TFT экран танлашган. Экран диагонали 6.5 дюйм бўлиб, 720p резолюцияга эга. Смартфон Samsung'нинг ўзи ишлаб чиқарган Exynos 850 чипида ишлайди. Бу чип қоғозда анчайин адекват, аммо босим остида ўзини қанчалик намойиш қилишини тез орада билиб оламиз.\nКатта экрани билан бир қаторда Galaxy A21s'нинг мақташга арзирли тўрт камерали модули ва 5,000 мА/соат сиғимга эга каттагина аккумулятори бор. Тезкор зарядлаш ҳам қўллаб-қувватланади. Камера жамланмаси ўрта тоифа қурилмаларига хос. Қаҳрамонимиз 48 мегапикселлик асосий камера, 8 МП ультракенг бурчакли камера, 2 МП макро ва 2 МП сатҳ камераларига эга.\nGalaxy A21s энг сўнгги Galaxy'лар каби One UI 2.1 қобиғида ишлайди. Ушбу модель Galaxy A21'нинг давомчиси ҳисобланади.\nКелинг, энди қуйида Galaxy A21s'нинг техник жиҳатлари рўйхати билан батафсил танишиб чиқамиз.\nSamsung Galaxy A21s техник жиҳатлари\n> Корпус: 163.7х75.3х8.9 мм, 192 г; пластик корпус ва ром;\n> Дисплей: 6.5" PLS TFT, 720х1600 пиксел резолюция, 20:9 томонлар нисбати, 270 пиксел/дюйм зичлик;\n> Чип: Exynos 850 (8 нм): саккиз ядроли [email protected]; Mali-G52 MP1;\n> Хотира: 3/4/6ГБ RAM; 32/64ГБ eMMC 5.1 хотираси; microSDXC (махсус уя);\n> Дастурий таъминот: Android 10, One UI 2.1;\n> Орқа камералар: •Кенг (асосий): 48 МП, f/2.0, 26 мм, 1/2.0", 0.8µм, PDAF; •Ультракенг: 8 МП, f/2.2, 123°, 1/4.0", 1.12µм; •Макро: 2 МП, f/2.4, 4 см лик қўзғалмас фокус; •Сатҳ: 2 МП, f/2.4; LED чироқ, панорама, авто HDR;\n> Олд камера: 13 МП, f/2.2;\n> Видео ёзув: •Орқа камера: [email protected] кадр/сек.; •Олд камера: [email protected] кадр/сек.;\n> Аккумулятор: 5,000 мАс; 15 ватт тезкор қувватлаш;\n> Бошқа: бармоқ изи сканери (орқа томонда), акселометр, гироскоп, яқинлик сенсори, компасс; FM радио, RDS, диктофон, NFC, 3.5 мм аудио жек.\nТехник жиҳатлар қаторида кўзга ташланмайдиган муҳим жиҳат — сувдан ҳимоя. Тўғри, бу каби арзон смартфоннинг сувдан ҳимояланган бўлиши кулгили туюлиши мумкин, лекин кўплаб бошқа рақиблар, жумладан, Motorola, realme ва Xiaomi'лар арзон смартфонларида ҳам корпусга сув киритмайдиган ҳимоя қатлами ёки шунга ўхшаш бошқа бир ҳимоя усулини тақдим қилмоқда. Энди, эса қаҳрамонимизни қадоғидан очиб кўрамиз.\nGalaxy A21s смартфони қоғоздан ишланган оқ қадоқда бўлади. Қадоқ ичига 15 ваттлик қувватлаш адаптери ва USB-C турдаги кабель ҳам киритилган. Samsung ушбу моделини тезкор қувватлана оладиган қилганидан хурсандмиз; ҳозирда ўта кам компаниялар бюджет смартфонларига тезкор зарядлаш технологияси ўрнатади.\nЭкран ҳеч қандай ҳимояловчи қопламга эга эмас, қадоқ ичига ғилоф ҳам солинмаган.\nAsaxiy (32GB) 1 943 000 сўм Сотиб олиш\nOlcha (32GB) 1 948 000 сўм Сотиб олиш\nRadius (32GB) 1 999 000 сўм Сотиб олиш\nOpenshop (32GB) 2 040 000 сўм Сотиб олиш\nКичик тирқишли катта ва кенг экран\nАъло даражадаги аккумулятор автономлиги\nЭнг сўнгги Android ва One UI\nТоифаси учун юқори даражадаги тасвир ва видео сифати\nПроцессор самарадорлиги инадекват\nЭкрандаги ранглар тиниқ эмас\nСелфилар сифати талаб даражасида эмас\nБироз секин қувват олади\n#Samsung Galaxy A21s #ТераТавсиф: Samsung Galaxy A21s


"Путин амаки, уруш-уруш ўйнамоқчи бўлсангиз, ўйинчоғимизни олинг"\n04 декабр 2020, Тошкент вақти: 22:19\nУкраиналик ёшу –қари Россия президенти Владимир Путинга мурожаат этиб, мамлакат ҳудудий яхлитлигига дахл қилмасликка чақирмоқдалар. Кимдир ҳазиломуз видеороликлар билан, кимдир очиқ баёнотлар кўринишида.\nУкраиналик болалар Путинни уруш аҳдидан қайтариш учун унга аскар ўйинчоқларини юборишни бошлашди.\n"Путин амаки, уруш-уруш ўйнамоқчи бўлсангиз, аскар ўйинчоғимизни олинг", дейишмоқда улар.\nКиев марказида қутиларга ўйинчоқларини солиб, Кремлга жўнатаётган украиналик болалардан бири 7 ёшли Дмитро.\n- Мен уруш бўлишини, одамлар ўлишини хоҳламайман, дейди у.\nУкраиналик фаол Иванна Коболевага кўра, болалар Путинга ўйинчоқ танк ва самолётларини жўнатмоқда.\n- Кимки 21 асрда Европада уруш оловини ёқмоқчи экан, демакки, у ёшлигида етарли ўйинчоқ ўйнамаган, - дейди Коболева.\nУкраиналик болалар Путинга ўйинчоқ аскарлар жўнатмоқда\n"Владимир Владимирович идите домой!"\nУддабуррон одессаликлар эса Россия раҳбарига мурожаатларини ҳазиломуз тарзда ифодалашди.\nОлти дақиқалик видеороликда одессаликлар гўёки Россия президенти билан телефонда гаплашаётган бўлиб, ҳар бир гап охирида "Владимир Владимирович, идите домой", дейишади.\n"Владимир Владимирович, Одессадаги коммунал квартирада яшовчи қўшнилар ҳам ўзини бунақа тутмайди, дейди одессаликлардан бири.\nНю Йорк шаҳрининг Брайтон Бичида юрган одессаликлардан бири эса: "Володя, бу одессалик Серёжа, ҳозир Ню- Йоркда, Брайтондаман. Бу ерда руслар кўп дейишади, уларни ҳимоя қилмайсизми, ҳа майли, хуллас Go Home, Владимир Владимирович", дейди.\n"Бир тилда гаплашиб, бир саҳнада рол ижро этганмиз"\nИнтернетда пайдо бўлган яна бир видеороликда украиналик санъат аҳли, таниқли украиналик актёр, режиссёр, рассом ҳамда композиторлар россиялик ҳамкасбларига мурожаат этиб, "Биз бир тилда гаплашиб, бир саҳнада рол ижро этганмиз. Бизни кимдир уруштиришини истамаймиз", деб таъкидлашади.\nУкраина халқ артисти Раиса Недашкова рус матбуотида Украина ҳақида бир тарафлама берилаётган ахборотга ишонманг, дея юзланади россиялик ҳамкасбларига.\n"Мен антисемит, мен бедеровчи, яна нима мен фашистманми, йўқ, Украина ҳақидаги бу ахборот ёлғон", - дейди украиналик таниқли актрисса.


Ер остидаги мўъжиза - Тошкент метроси 40 йиллик юбилейини нишонлади - 13.11.2017, Sputnik Ўзбекистон\nТошкент метрополитенинг биринчи чизиғи – Чилонзор йўли 1977 йил 6 ноябрда ишга туширилганди. 13.11.2017, Sputnik Ўзбекистон\n12:28 13.11.2017 (янгиланди: 12:32 13.11.2017)\nТошкент метрополитенинг биринчи чизиғи — Чилонзор йўли 1977 йил 6 ноябрда ишга туширилган. Унинг узунлиги 12,2 кмдан иборат бўлган.\nБугунги кунда 3 та метро чизиғи 29 та бекатдан иборат бўлиб, умумий узунлиги 36,2 кмни ташкил қилади.\n2017-2021 йилларга мўлжалланган лойиҳа беш босқичда амалга оширилади. Юнусобод туманида икки бекат қурилиши жадал суратларда олиб борилмоқда.\nШунингдек, Сергели туманида янги "енгил" метро йўли барпо этилмоқда. Ушбу йўл 6 та бекатдан иборат бўлади.\nТошкент метросининг энг ёрқин архив суратлари билан фото жамланмамизда танишинг.\n© Sputnik / Алексей Варфоломеев / Фотобанкка ўтишТошкент метро тунели қурилиши.\nТошкент метро тунели қурилиши.\n© Sputnik / Всеволод Тарасевич / Фотобанкка ўтишМарказий Осиёда биринчи бўлиб Тошкент метрополитени барпо этилди .\nМарказий Осиёда биринчи бўлиб Тошкент метрополитени барпо этилди .\n© Sputnik / А. Варфоломеев / Фотобанкка ўтишТошкентда метро қурилиши. Қурувчилар Р.Шералиев ва Г.Шадрин.\nТошкентда метро қурилиши. Қурувчилар Р.Шералиев ва Г.Шадрин.\n© Sputnik / Н. Ключнев / Фотобанкка ўтишТошкент метросининг қурилиши 1968-1970 йилларда бошланди.\nТошкент метросининг қурилиши 1968-1970 йилларда бошланди.\n© Sputnik / Всеволод Тарасевич / Фотобанкка ўтишТошкент метрополитенинг биринчи чизиғи – Чилонзор йўли 1977 йил 6 ноябрда ишга туширилган.\nТошкент метрополитенинг биринчи чизиғи – Чилонзор йўли 1977 йил 6 ноябрда ишга туширилган.\n© Sputnik / Всеволод Тарасевич / Фотобанкка ўтишМетро қурувчилари.\n© Sputnik / Всеволод Тарасевич / Фотобанкка ўтишТошкент метросининг умумий узунлиги 36,2 км ташкил қилади.\nТошкент метросининг умумий узунлиги 36,2 км ташкил қилади.\n© Sputnik / Н. Ключнев / Фотобанкка ўтишТошкент метро белгиси.\nТошкент метро белгиси.\n© Sputnik / Всеволод Тарасевич / Фотобанкка ўтишТошкент метросида йўловчилар оқими кунига 180 минг кишини ташкил қилади.\nТошкент метросида йўловчилар оқими кунига 180 минг кишини ташкил қилади.\n© Sputnik / Всеволод Тарасевич / Фотобанкка ўтишКелгусида Тошкент метрополитенида йўловчилар оқимини кунига 300 минг кишига етказиш режалаштирилмода.\nКелгусида Тошкент метрополитенида йўловчилар оқимини кунига 300 минг кишига етказиш режалаштирилмода.\n© Sputnik / Вячеслав Рунов / Фотобанкка ўтишИспания Қироли Хуан Карлос I ва қиролича София Тошкент метросига ташрифи.\nИспания Қироли Хуан Карлос I ва қиролича София Тошкент метросига ташрифи.\n© Sputnik / Владимир Родионов / Фотобанкка ўтишЧилонзор йўлининг Хамид Олимжон бекати.\nЧилонзор йўлининг Хамид Олимжон бекати.\n© Sputnik / Всеволод Тарасевич / Фотобанкка ўтишБугунги кунда Тошкент метроси 3 та метро чизиғи 29 та бекатдан иборат.\nБугунги кунда Тошкент метроси 3 та метро чизиғи 29 та бекатдан иборат.\n© Sputnik / В. Павлов / Фотобанкка ўтиш2015 йилдан бошлаб метрода ташқи ва ички кўриниши янгича дизайндаги вагонлар ҳаракатлана бошлади.\n2015 йилдан бошлаб метрода ташқи ва ички кўриниши янгича дизайндаги вагонлар ҳаракатлана бошлади.


..:: ISLOM.UZ ::.. - “Исломга бағишланган умр” хотира китобини ўқиб...\nБизларнинг ичимиздан ҳазрат каби улуғ алломаларни чиқарган Аллоҳ таолога ҳамду санолар бўлсин!\nЎзидаги мукаммал шариат илмларини уламоларга мерос қилиб қолдирган ҳабиб Пайғамбаримиз алайҳис саломга беҳисоб саломларимиз бўлсин!\nҲазратимизнинг укалари Муҳаммад Амин ҳожи акамизнинг ҳазрат хақидаги хотиралари китоб қилиб нашр қилинганлигини эшитиб китоб дўконга ошиқдим. Йўлда борар эканман ҳожи аканинг бу ишларидан мамнун бўлиб, китобни ўқиб ҳазратимизни янгидан кашф этсам керак деб, ўйладим. Дўконга кириб китобни қўлга олиб варақлаб ҳам шу сўзларга кўзим тушди. Китобни ўқиш давомида ҳазратимиз хақларида ҳеч нарса билмаслигим аён бўла бошлади. Мен билган эзгу ишлари заррадан томчи экан.\nХотираларни ўқир экансиз, гўё ўша кунларда яшаётгандек ичига сингиб кетасиз. Қиблагоҳлари Муҳаммад Юсуф алайҳи рохманинг оиласининг дину-диёнатда мустаҳкамлиги, фарзанд тарбияси, динига муҳаббати ва бу йўлдаги машаққатлар, ситамлар, озорлар, ва буларга гўзал сабрда бўлганлигини ўқиб беихтиёр бу тақводор оилага муҳаббатингиз зиёда бўлади. Китобга шунчалар берилиб кетибманки ифтор вақти бўлганлигини ҳам сезмабман. Хотираларни тугаб қолишини ҳоҳламасдим. Улар қанчалар динларига хизмат қилиб, амал қилиб машаққатлар тортган бўлсалар, шунча роҳат кўрганларини ҳам кўп-кўп ўқишни ич-ичимдан ҳоҳлардим.\nБу битиклар шунчаки ўқиб қўядиган хотиралар эмас эди. Бу бизлар севган, аслида Аллоҳ суйган ва бизни суйдирган буюк инсон, шайх Муҳаммад Содиқ Муҳаммад Юсуф рахимаҳуллоҳ ҳазратларининг шонли ҳаёт йўллари эди. Миллат фахри, халқ ифтихори. Ватаннинг забардаст фарзанди, исломнинг порлаган юлдузларидан бири хақида эди.\nБиз ҳазратни қадрини билдикмикин, ҳаётликларида ардоқлай олдикмикин? У муборак зотнинг хазиналарини халқ энди топиб олдимики, қадрларини энди билмоқдалар, меросларидан кўпроқ манфаат олмоқдалар. Вафотларини эшитиб миллионлаб мусулмонлар андуҳга ботдилар. Марсиялар битдилар. Нега? Негаки ҳазрат бутун борлиғини, ҳаётини, шу одамлар учун, ислом учун бағишлаган улуғ аллома зот эдилар. Динини севган инсонлар албатта бундай зотларни севмаслиги мумкин эмас. Ҳазрат хақида нимаики дил сўзлар битилган бўлса ҳаммаси ҳолис дилдан ёзилган, юракдан чиққан нолалар. Биз ичимизда қандай буюклар яшаётганлигини нечун кеч англаб етамиз. Нега уларга озор берамиз. Наҳот ақлимиз шунчалар ноқис. Ёки бепарвомизми? Нечун аларнинг қадрларига етмаймиз? Хайронман. Аллоҳнинг ҳикмат тўла ишларига бепарво қараш асло мумкин эмас. Ҳазратдек буюкларнинг борлиги элу-юрт учун айни файз баракот эдику.\nКитобни ўқиш давомида ҳазратнинг қиблагоҳлари ва волидаи меҳрибонлари хақига беихтиёр дуолар қиласиз. Уларнинг сабр матонатлари ва жасоратлари олдида таъзим қиласиз. Қани эди дунёдаги жами ота-оналар шулардек бўлса, дунё ўзи гулистон бўлармиди. Фарзандидан куймасди одамлар, ёмонлар қолмасмиди дунёда балки..\nҲазратимизнинг шахсий ҳаёти ва дин йўлидаги меҳнатларининг хаммасида Аллоҳнинг Ўзи тарбиячи бўлганлиги, илоҳи Раббонининг ҳоҳиш иродаси, мехрибонлиги деб биламиз. Буюк Аллоҳ бандаларига ичларидан улуғларни чиқариб ҳам мехр кўрсатар экан.\nНуктадон ўқувчи хотираларни ўқир экан, ҳазратнинг ҳаёт йўллари замирида ҳикмат яширинганлигини илғаб олиши қийин эмас. Аллоҳ ҳазратни синовларга ҳам солган, имтиҳон ҳам қилганлигини, ҳижратда - айрилиқ, ва ватан соғинчи каби синовларга ҳам қўйган бўлса, муқаддас заминларда “Тафсири ҳилол” ва “Ҳадис ва ҳаёт” китобларининг ёзилганлигини илоҳий ҳикмат деб англамоқ лозим.\nҲазрат ҳижратдалик вақтларида ҳам халқининг тақдири, имон-эътиқодини ўйлаб китоблар тасниф этганлигининг хаммаси Хақ таолонинг иноятидир! Кимга? Албатта, бизларга! Ҳазратнинг ўша кезлардаги машаққат ва уқубатларининг ширин мевасини бугун мана халқ кўриб, фойдаланиб, бахраманд бўлиб турибди. Бугун миллат ҳазрат сабаб динида илгарлади. Маълум бир даражаларга етди. Халқ бир сура ёзилган китобга, ҳадиси шариф битилган муқовага зор бўлган кезларни учратасиз китобда. Мусулмонлар бугун эса эмин эркин шариатларини китоблардан ўрганмоқдалар. Бу Аллоҳнинг ҳазрат сабаб бизларга ином этган хазинаси эмасми?! Ҳа, айнан шундай!\nОдамлар орасида: “диний китоблар ёзиб бўлмайди, динни оммаи халққа илм аҳли етказиб туриши керак” деган калта ўйлайдиганлар ҳам бор экан. Ҳайҳот! Одам ўз дини учун ҳам шунчалар ҳасис бўладими. Ахир китоб маънавий нур эмасми! Марифат қуёши эмасми! Китобларсиз шариатни тасаввур қилиб бўладими. Илм чиқариш учун, марифатли бўлмоқ учун китоб албатта керакку! Китоби йўқ уй, чироғи йўқ уйдир. Одамлар мунча дунё чироғига ошиқдилар. У нафсни ёритади ҳолос, қалб эса марифат чироғисиз зулматда қолаверади. Шунисидан асрасин. Бас, одамлар қалб чироқларини ёқинглар!\nҲа, ана шундай марифат чироқларини ҳазрат миллатга, динга, том маънода беқиёс хазина қилиб қолдирдилар. Бу илоҳий иноятни Аллоҳдан эканлигини ким инкор этади. Ким бугун ҳазратнинг хизматларини қадрламабди, Аллоҳнинг бизга мехрибонлигини, иноятини қабул қилмабди. Аллоҳ сақласин!\nКитобни ўқиш давомида дафъатан сиз кутмаган, ҳали ҳеч қаерда берилмаган, ҳазратнинг мехрибон волидаларидан ажралиб қолганда ёзилган юрак нолалари, марсияларига дуч келасиз:\n“ОНАЖОНИМ, ВОЛИДАИ МЕҲРИБОНИМ!!!” деб бошланувни бу кўнгил оҳини ўқиган хар қандай бағритош инсон хам чидаб туролмайди. У нидолар юрак тубидан чиққанлиги учун инсонни баданларини титратиб юборади. Кўзлар жиққа ёшга тўлади. Онага бўлган муҳаббат қошида таъзим қиласиз. Ҳайҳот! Ҳайҳот! Мухтарама волидалари хақларида илтижолари кўнгилларни сел қилади. Буларни тасвирлашга тилим лол.\nБу марсия инсоният учун намуна, ўрнак, дарс ҳам. Фарзанд тарбиясида, ота-онага муҳаббат борасида бундан ортиқ насиҳат бормикин. Бу марсияни мен зарҳал харфлар билан ёздириб хар бир хонадонга тортиқ қилган бўлардим. Токи инсоният бахт саодатла яшасин. Ота-онани қандай улуғ зотлар эканлигини фарзандлар англасинлар. Ҳазрат каби улуғлар ҳадеб туғилавермаслигини, аларнинг кўнгил нолаларида ҳам буюк панд-насиҳатлар борлигини билиб яшасинлар. Ибратлансинлар! Насиҳат олсинлар!\nҲазрат оналари вафот этганларида ҳижратда бўлган эканлар. Бу нарса қалбларида армон бўлиб қолган. Лекин онаизори хақларида Кабаи муаззамада қилган илтижолари, юрак нолаларини ўқиб чидолмайди инсон. Кўнгиллар сел бўлади уларни ўқиб.\nҚиблагоҳларининг жанозаларини ўзлари ўқиган эканлар. Ўшанда халққа қилган ваъзлари ҳам китобга киритилган ва бу жуда аҳамиятли. Ўшанда биз ёш йигитча эдик. Масжидда эшитгандим “Муҳаммад Юсуф домла ўтибдилар” деса, танимасдан, “ким-ким у киши деганмиз”, “Ҳазратнинг оталари дегандилар”, ўшанда ҳазратни номларини биринчи бор эшитишим эди. Ўшандан кейин ҳазратнинг китобларини ўқий бошладим. Бир китобни олиб кейин бозорга борсам (у пайтларда китоб бозори бўларди) янгилари босилиб чиққан бўларди. “Битта китобни ҳали ўқиб бўлмадим, бир нечта янгилари нашрдан чиқибди-я” деб хайрон бўлардим. Кейин англаб етсам Аллоҳ ҳазратга шундай баракотли умр ҳам берган экан. Эзгуликка шунчалар шошган инсон борми яна. Ё Раббим мунчалар мехрибонсан. Ичимиздан ҳазратдек улуғларни чиқармоғинг бизларни суйганингдан-да.\nШу тариқа ҳазратга мехримиз, муҳаббатимиз зиёда бўла бошлади. Ҳазратни биринчи бора Ҳасан Ҳусан қориларимизнинг никоҳ тўйларида кўрганман. Ўшандан кейин Аллоҳ холис ниятларимизни мукофотлаб ҳазратнинг дуолари, суҳбатларини бир неча маротаба насиб этди. Бур умрга татигулик таасуротлар қолган қалбимда. Энди кўнгилларига йўл топганимизда... айрилиқ ва ҳижрон изтироби ҳали-ҳали дилларни тирнайди, кўнгилларни беҳаловат қилади.\nОдамлар ҳазратни бир бор кўрибоқ мехри тушиб қолаверган. Маънавий комиллик ва етук гўзал қалб эгаси эдилар. У зотни Аллоҳ суйди. Аллоҳ суйганни бандалари севмоғи шаксиз. У зотнинг юзлари шунчалар иссиқ эди. Ёнларида ўтириб бирга тушлик қилганмиз, термулиб тўймасдим муборак юзларига.\nҲазратим, сиз бизларни жисман тарк этган бўлсангиз ҳам, сиз доим сизни севганлар билан биргасиз. То рўзи қиёмат қадар азиз номингиз, сиз қолдирган марифат чироқлари хаста дилларга, қоронғи кўнгилларга чироқ бўлиб қалбларни мунаввар этажак!\nБу қандай ҳам улуғ саодат. Ҳа, ҳазрат миллат ва дин чироғи эдилар.\nМуҳаммад Амин ҳожи ака, сиздан Аллоҳ рози бўлсин! Ҳазратнинг шонли ҳаёт йўлида елкама-елка туриб дин учун белингиздан мадор кетибди. Ўзи сизни саломат қилсин.\nЭй дунё! Мунчалар қахринг қаттиқ бўлмаса, билиб қўй эй дунё барибир сариқ чақага ҳам арзимайсан. Сен балки ичингда ҳазрат каби улуғлар борлиги учун, бегуноҳ гўдаклар борлиги учун тургандирсан. Ҳазратдек улуғлар дуоси ила обод бўласан. Билиб қўй, Аллоҳнинг дўстлари сени тарк этгани сари сен ҳам тугаб, нураб бораверасан, эй дунё!\nСени Аллоҳ юз йилда бир туғиладиган ўзининг буюк бандаларининг улуғ ишлари учунгина ушлаб турар балки..\nКўзингни оч эй беҳаё, бевафо дунё!\nСен барибир фонийсан.


«Ипак йўли дурдонаси»: Тимур Бекмамбетов билан учрашув бўлиб ўтди\n1 Октябрь 12:50\nTASHKENT. Kazinform – Ўзбекистонда ўтказилаётган «Ипак йўли дурдонаси» Тошкент халқаро кинофестивали кўтаринки руҳда давом этмоқда. Фестиваль доирасида режиссёр ва продюсер Тимур Бекмамбетов билан ижодий учрашув бўлиб ўтди, деб хабар беради Kazinform UzAга таяниб.\nУчрашувда Тимур Бекмамбетов ижодий фаолияти ва маданият соҳасини ривожлантириш мақсадида тузилган жамғарма ҳақида маълумотлар тақдим этди. Унинг айтишича, фонднинг фаолияти ижодкор ёшларни қўллаб-қувватлашга қаратилган. Учрашувда режиссёрнинг фонд кўмаги билан ишланган, Токиода ўтказилган паралимпиада ўйинлари иштирокчиси ҳамюртимиз Асила Мирзаёрова ҳақидаги қисқа метражли анимацион фильмни намойиш қилинди. Ушбу картина томошабинлар томонидан юқори эътироф этилди.\nШунингдек, Тимур Бекмамбетов фонди ҳомийлигида ишланган режиссёр Леван Габриадзенинг «Онажон, биласизми, мен қаердаман?» фильми, Жанна Бекмамбетованинг «Чик-чирик» мультфильми намойиш этилди.\nЛеван Габриадзенинг «Онажон, биласизми, мен қаердаман?» фильми фақат болалар учун мўлжалланмаган. Ундаги воқеалар ривожи кишини идрок этишга чорлайди.\nЖанна Бекмамбетованинг «Чик-чирик» анимацион фильми кишини мулоҳазага чорлайди. Ўйлатади, мушоҳада қилдиради. Қуш образидаги ҳолатлар кишини йиғлата олади, кулдира олади. Картинадаги арқон инсоннинг умри қил устида тургандек маъно беради гўё. Қуш эса инсоният ва қушлар ўртасида абадий дўстликка ишора. Анимацион фильмда уруш ва тинчлик акс эттирилган. Унда умрнинг ўткинчилиги ва ҳаётнинг синовли эканлигига ишоралар бор. Қисқа анимацион фильмлар томошабинларни мафтун қилди.\nКартиналар намойишидан сўнг, талаба-ёшлар ва киноижодкорлар ўртасида қизғин савол-жавоблар ташкил этилди. Анимацион кўникма ва маҳоратларни бойитишга қаратилган мастер-класслар ўтказилди.\n4 Брюсселда коронавирус чекловларига қарши намойиш тартибсизликлар билан давом этди\n5 Конькида учиш: Қозоғистонлик ёш спортчилар Жаҳон кубогида 2 та медални қўлга киритишди


Депутат: Сабрнинг боши аччиқ, охири ширин! | O'zLiDeP\nДепутат: Сабрнинг боши аччиқ, охири ширин!\nҲаётимизнинг ўзи пасту баландликлардан, кутилмаган тасодифлардан иборат. Бу инкор этиб бўлмас аксиомадир. Тождор вируснинг инсонлар ҳаётига солган катта хавфи ҳам, фавқулотда эълон қилинган карантин ҳам ана шундай кутилмаган бир тасодиф, синовдир. Шунчаки ҳозир у сабаб бироз пастликка энган бўлсак, яна ҳаётимиз ўз маромида давом этадиган баландликка чиқиб олиш эса ўз қўлимизда. Бунинг учун ҳамма биргаликда ҳаракат қилиши керак, холос!\nАфсуски, ана шу оддий ҳақиқатни тушунмаётган, карантин қоидаларига бўйсунмаётган юртдошларимиз ҳақида ҳам эшитяпмиз. Шунча тушунтиришларга қарамай, уларнинг сони ортиб боряпти. Ахир талаб этилаётган нарсалар ўта оғир ёки қийин вазифалар эмаску!\nҚўлларимизни совунлаб ювишдан тортиб, уйларимизни доимий равишда шамоллатиб туриш, дезинфекциялаш — буларнинг бари саломатлигимизнинг гарови бўлмиш оддий гигиена қоидалари. Зарурат бўлмаганда уйдан чиқмай ўтириш ҳам вирусни юқтириб олмаслик ёки бошқаларни зарарламаслик мақсадида жорий қилинди. Ухандаги ҳолатни кўз олдингизга келтиринг-а. Кўп қаватли уйларнинг асосий эшикларини бутунлай ёпиб ташлашдек қатъий чора кўрилишигача боришди. Шифохонадагилар вирусдан вафот этганларни кўриб эзилишлари, беморларнинг палаталар етишмай, ерда ётишгача мажбур бўлишлари — буларнинг бари даҳшат. Минг шукрки, бизда ана шу даражага етиб бормаслик, бундай қийин кунларни бошдан кечирмаслик учун ҳам одамлардан эҳтиёткорлик ва карантин талабларига риоя қилиш сўраляпти.\nАзиз юртдошларим, қадрли сайловчиларим, сабрнинг боши аччиқ, охири ширин дейдилар. Агар ёруғ кунларга етишни чин дилдан истасак, карантин қоидаларига ҳам жиддий амал қилайлик. Ўзимизнинг ва жондан азиз фарзанларимиз, ота-онамиз саломатлигига ҳам масъул эканлигимизни бир лаҳзага бўлса-да ёддан чиқармайлик. Зеро, бизнинг ҳар бир ҳаракатимиз ён-атрофимиздагиларга ҳам ўрнак, ибрат бўлсин!


Юнусободдаги аварияда ҳалок бўлган самарқандлик ва шаҳрисабзликлар дафн қилинди | Qalampir.uz\nЮнусободдаги аварияда ҳалок бўлган самарқандлик ва шаҳрисабзликлар дафн қилинди\nЖамият\t20 Декабрь 2019 11:20 20710\nЖорий йилнинг 18 декабрь куни Тошкент метрополитени Юнусобод йўналишининг қурилиши давом этаётган қисмида фожиа юз берди. 250 кв куб тупроқнинг кўчиши оқибатида олти киши ҳалок бўлди. Кеча, 19 декабрь куни Самарқанд ва Шаҳрисабздан бўлган қурбонларнинг дафн маросими ўтказилди.\n“Ўзбекистон 24” телеканали воқеа ҳақида қидирув-қутқарув иши якунлангач, фожиа ҳақида лавҳани эфирга узатди.\nФавқулодда вазиятлар вазирлиги вакилининг маълум қилишича, ёмғирнинг сурункали ёғиши натижасида намлик ошиб, тупроқ массаси ивиб кетган ва кўчиш юз берган.\nҚидирув-қутқарув ишлари деярли бир сутка давом этди ва олти кишининг жасади топилди:\n1. 1989 йилда туғилган, Қашқадарё вилояти, Шахрисабз тумани, Бешкапа қишлоғида истиқомат қилган фуқаро Абдуллаев Ойбек Тўра ўғли;\n2. 1989 йилда туғилган, Қашқадарё вилояти, Шахрисабз тумани, Бешкапа қишлоғида истиқомат қилган фуқаро Равшанов Жонибек Ислом ўғли;\n3. 1999 йилда туғилган, Қашқадарё вилояти, Шахрисабз тумани, Бешкапа қишлоғида истиқомат қилган фуқаро Абдуллаев Давронбек Ботирович;\n4. 1986 йилда туғилган, Қашқадарё вилояти, Яккабоғ туманида истиқомат қилган фуқаро Диёров Анвар Нормуродович;\n5. 1996 йилда туғилган, Самарқанд вилояти, Оқдарё тумани, Фармонобод қишлоғида истиқомат қилган фуқаро Рахматов Ихтиёр Амриддин ўғли.\n6. 1981 йилда туғилган, Самарқанд вилояти Пастдарғом туманида истиқомат қилган фуқаро Каримов Зариф Тўлқиновичдир.\nҲукумат қарори билан фожиа тафсилотларини ўрганиш учун Бош вазирнинг биринчи ўринбосари Очилбой Раматов раҳбарлигида комиссия тузилди ва ҳалок бўлганларнинг оиласига 100 млн сўмдан компенсация тўлаш белгиланди.\nШунингдек, Тошкент шахар прокуратураси томонидан ЖКнинг 257-моддаси (Меҳнатни муҳофаза қилиш қоидаларини бузиш) 2-қисми “а” банди ва 258-моддаси (Тоғ-кон, қурилиш ёки портлатиш ишлари хавфсизлиги қоидаларини бузиш) 2-қисми “а” банди билан жиноят иши қўзғатилди.\nФВВ метро Юнусободдаги авария\n01 Август 23:37 43155\n01 Август 09:46 38566\n01 Август 14:53 34364\n01 Август 18:59 32641\n03 Август 12:54 30478


Янукович Москва билан музокара бошлашга тайёр\n26 октябр 2021, Тошкент вақти: 00:53\nУкраинада иккинчи давра президент сайловида ғолиб чиққан Виктор Янукович сўзларига кўра, расмий Киев Россияга Севастополдаги Қора денгиз флотини 2017 йилдан кейин ҳам у ерда қолишга рухсат бериши мумкин.\nИкки давлат ўртасида эришилган келишувга мувофиқ, Россия 2017 йилда ўз флотини Севастополдаги базадан олиб чиқиши шарт.\nРоссия телевидениесига интервю берган Янукович, шунингдек, Украина газ масаласида Россия ва ЕИ билан ҳам сўзлашувлар бошлашга тайёр эканини маълум қилди.\nМамлакат ичкарисидаги вазиятга тўхталган мухолифат етакчиси президент сайловидаги рақиби Юлия Тимошенко Бош вазир лавозимини тарк этиши лозим, дея таъкидлади. Минтақалар партияси етакчиси Украинада муддатидан аввал парламент сайловлари ўтказилиши мумкинлигини ҳам соқит қилмади.\nУкраинада ўтган ҳафта бўлиб ўтган иккинчи давра президент сайловининг дастлабки натижаларига кўра, унда мухолифат етакчиси Виктор Янукович ғолиб чиққан. Бироқ Янукович рақиби Юлия Тимошенко сайлов натижаларини тан олмаслигини таъкидлаган.


Касбга содиқлик мукофоти\nҲали ўттиз ёшни ҳам тўлдирмаган Анварнинг кўтаринки кайфиятда ишхонасига келиб, топшириқларни кўнгилдагидек адо этиши ҳар кунги ҳолат. У навбатдаги иш кунларида яна бир вазифани астойдил адо этиш учун ташкилотдаги қудуққа тушиб, у ердаги кераксиз чиқиндиларни олиб чиқмоқчи бўлди. Аммо тепадан пастга тушар-тушмас ўзи ҳам англаб етмаган сиқиқликдан бўғилиб кетаётганини сезди. Гўё тор хонада қамалиб қолгану ундан чиқишга ҳарчанд уринмасин, эплолмаётгандек эди.\nКўз олди қоронғилашиб кетди. Зўрға нафас оларкан, қудуқ тубига йиғилган заҳарли газлар уни буткул ҳушидан айирди. Бу орада Анварнинг тепадаги чорлашларига жавоб бермагани касбдошларини хавотирга қўйди. Тезликда унинг ортидан бошқа шериклари қудуққа туша бошлашди. Ҳеч ким пастда заҳарланган ҳаво борлигини билмас, шу тариқа қудуқ тубидаги тўрт киши ҳам заҳарланиб, ҳушидан кетганди. Заҳарли газларга қарши мослама тақиб кирган охирги киши унинг носозлиги сабаб, шерикларига ёрдам бериш ўрнига, ўзи ҳам заҳарланди. Бундай пайтда ҳар қандай ҳушёр, дадил одамнинг ҳам ваҳимага тушиши, шошиб қолиши ҳеч гап эмас. Ҳаёт билан олишаётган пастдагиларга тезкор ёрдам кўрсатиш, уларни тепага, тоза ҳавога олиб чиқишнинг чорасини кўриш керак эди. Зудлик билан ташкилот ходимлари вилоят фавқулодда вазиятлар бошқармасига қўнғироқ қилишди. Тезликда етиб келган ФВБ қутқарув отряди, радиацион кимёвий биологик бактериологик муҳофаза гуруҳи ҳодисани жиддийлик билан ўрганиб, ишга киришди. Махсус кийимлардаги қутқарув отряди йигитларининг саросимага тушмай, ақл ва тезликда бажарган иши четдагиларга ҳам оз бўлса-да, хотиржамлик берди. Қутқарувчилар жабрланганларни тепага олиб чиқишиб, биринчи ёрдам кўрсатишди. Касбдошлар енгил тин олиб, "Хайрият-е!" деб қўйишди. Ўшанда қутқарув гуруҳидаги Алижон Собировнинг маҳорати, билими, тажрибаси алоҳида эътироф этилганди. Фақатгина бу ҳодиса эмас. Вилоят ФВБда қутқарув гуруҳи отряди гуруҳи командири лавозимида хизмат қилиб келаётган А. Собиров бир қанча техноген ҳодисаларда ҳам ҳамиша жонкуярлик билан ўзини кўрсатади. Жабрланганларга ёрдам бериш, имкон қадар уларнинг ҳаётини асраб қолишга интилиш, бу каби фавқулодда ҳодисалар олдини олишда ташкилот ва корхоналарга тушунтириш ишлари олиб бориш командирнинг асосий мақсадларидан бирига айланган. Яқинда касбига содиқ командирнинг соҳадаги ўн уч йиллик меҳнати муносиб баҳоланди. Президентимизнинг мустақиллигимизнинг 26 йиллиги арафасида бир гуруҳ фидойи ватандошларимизни мукофотлаш тўғрисидаги фармонларига асосан А. Собиров ҳам "Содиқ хизматлари учун" медали билан тақдирланди.\n— Тўғрисини айтганда, бундай рағбат, эътиборни кутмагандим, — дейди биз билан суҳбатда қаҳрамонимиз. — Бу нафақат менинг, балки жамоамиздаги ҳамманинг ютуғи деб ҳисоблайман. Ота-онам, оилам, барча бу хушхабарни хурсандчилик билан қарши олишди. Ҳар бир фавқулодда ҳолатда ҳаётнинг қанчалик улуғ неъмат эканини англаб етамиз. Чиндан уни қадрлаб яшаш, яратилаётган шароитларга яраша меҳнат қилиш, изланиш, хизматда бўлишга ҳаракат қилиш керак. Чақирув билан борганимизда ҳар қандай ҳолатдаги ҳодисага гувоҳ бўламиз. Бунда қутқарув гуруҳи ходимларидан нафақат жисмонан, балки руҳий жиҳатдан ҳам кучли, иродали бўлиш талаб этилади. Соҳага оид малака ошириш ўқувлари, семинар-тренинглар, ўқув машқлари бу борадаги билим, тажриба бойишига хизмат қилаётир.\nИнтенсив технологиялар — мўл даромад асоси\nМаҳаллалар янада обод бўлади\nИнвестиция лойиҳалари — аҳоли фаровонлигига\n"Маликобод" намунали ҳудудга айланмоқда\nРеспублика кимёгарларининг истиқболли халқаро амалий семинари


ИнтерФУТБОЛ :: ҚАТАР ФЕЕРИЯСИ ёки ОК-2019даги яна бир қизиқарли статистика\nКелинг, ОК-2019да урилган голларнинг вақт диапазонларига нисбатини таҳлил қиламиз. Интернет орқали олиб борган изланишларимиз шуни кўрсатдики, айнан Осиё кубоги бўйича бундай солиштирмалар деярли учрамайди.\nЎйинларни вақт диапазонларига кўра тақсимласак, 7та чораклик пайдо бўлди. Чунки 1|8 финал босқичидан бошлаб «экстра-тайм»лар жорий этилган. Ўйин протоколлари асосида жамоалар урган голларни тегишли равишда бўлиб чиқдик. Рақамлар алдамайди. Мисол учун, миллий жамоамизнинг иккинчи бўлимдаги натижаларини олайлик. 45-75-дақиқалар орасида термамиз фақат ютқазган. Ҳиндистон эса худди шу вақт оралиғида 2та гол урган. Амалдаги чемпион иккинчи бўлимда бироз темпни оширган. Ўйинннинг сўнгги 15 дақиқалигида унга тенг келадиган жамоа йўқ. Демак, Фелик Санчес шогирдларида жисмоний тайёргарлик борасида умуман муаммо кузатилмаган. Бу жамоа ўйиннинг ҳар олти чорагида бир хил темпда тўп сурган. Шу сабабдан қатарликларнинг чемпионлиги саволларга ўрин қолдирмайди. Уни таъқиб қилган Япония ва Эрон термаларида 8та диапазон бўйича бир хиллик кузатилмайди. Яман ва Фаластин жамоалари турнирни голсиз тарк этишди.\nТегишли вақт оралиғидаги ҳисоблар\nТерма жамоаларнинг урган голлари хронометражи:\n1-15 дақиқалар: 10та\n16-30 дақиқалар: 22та\n31-45 дақиқалар: 29та\n46-60 дақиқалар: 16та\n61-75 дақиқалар: 19та\n76-90 дақиқалар: 32та\n91-120 дақиқалар: 2та\nМантиқан тушунарлики, сўнгги 15 дақиқада энг кўп гол урилган - 32та. Бу чемпионатда урилган барча голларнинг 24,61 фоизини ташкил этади. Биринчи бўлимга 46,9 фоиз, иккинчи бўлимга 51,5 фоиз голлар тўғри келади. Осиё кубогида жамоалар ўйиннинг дастлабки 6 дақиқасида умуман гол ура олишмади. Бундан ташқари, ўйинни 90 дақиқадан иборат деб оладиган бўлсак, 8, 10, 13, 15, 16, 21, 29, 30, 36, 4, 45, 47-49, 52, 59, 61, 63, 73-76, 81, 82, 86, 89-дақиқаларда гол урилмаган.


Инқироз Тожикистонда ҳам сезилди\n27 ноябр 2020, Тошкент вақти: 01:56\nТожикистон иқтисодининг гиганти бўлмиш алюминий заводи жаҳон молиявий бўҳрони таъсирини сеза бошлади\nЖаҳон молиявий инқирози Тожикистон иқтисодини ҳам фалаж аҳволга солиб қўйиши мумкин, деб тахмин қилмоқдалар кузатувчилар.\nЖаҳон молиявий бўҳронининг илк таъсири Тожикистондаги энг йирик собиқ «Тожикалюминий», айни пайтда эса «Талко» деб аталувчи ширкат фаолиятида сезила бошлади. Корхона масъуллари маҳсулот ишлаб чиқариш ҳажмини 10 фоизга қисқартиришга қарор қилди.\nИшончли манбалардан олинган маълумотларга кўра, мазкур корхона 2007 йил 420 минг тонна алюминий ишлаб чиқарган. 2008 йил эса 427 минг тонна маҳсулот ишлаб чиқариш режалаштирилган эди.\n«Талко» ширкати матбуот хизмати бошлиғи Саёҳат Қодированинг маълум қилишича, жаҳон молиявий инқирози сабабли алюминий нархининг тушиб кетиши корхона ишлаб чиқариш қувватини пасайтириш тўғрисидаги қарор қабул қилинишига саба бўлган.\n- 2008 йил бошида алюминийнинг ҳар тоннаси метал биржасида 3 минг доллардан баҳоланган эди. Бугунги кунда эса бир тонна алюминий 1438 долларга сотилмоқда.\nЯъни алюминий нархи 50 фоизга арзонлагани бизнинг шундай қарорга келишимизга сабаб бўлди,- дейди Саёҳат Қодирова.\nКузатувчилар эса жаҳон молиявий инқирози бусиз ҳам иқтисодий заиф Тожикистон учун бунданда оғирроқ синовлар ҳозирлаётганини башорат қилмоқдалар.\nМустақил кузатувчи Саидмўмин Камолов фикрича, дунё бўйлаб ёйинлаётган молиявий инқироз янада кучайиши оқибатида “Талко” ширкатининг маҳсулот ишлаб чиқариш ҳажми ҳам қисқариб бораверади.\n- Жаҳон бозорида нархлар ҳар ҳафта эмас, балки кун сайин, соат сайин ўзгариб турибди.\n«Талко»нинг алюминий ишлаб чиқариш ҳажмини 10 фоизга қисқартиришига оди қарори молиявий инқироз таъсири тожик жамияти учун ҳали унчалик сезиларли бўлмаган бир пайтга тўғри келди.\nЯнги 2009 йил бошида иқтисодий инқирознинг мамлакат иқтисодий ўсиш суръатига салбий таъсири сезила бошлагач, “Талко” маҳсулот ишлаб чиқариш фоизини 25 фоизгача қисқартириши эҳтимолдан йироқ эмас,- дейди мустақил кузатувчи Камолов.\nҚайд этиш жоизки, «Талко» ширкати Марказий Осиёдаги ягона алюминий ишлаб чиқарувчи йирик саноат корхонаси ҳисобланади.\nРоссия ахборот агентликлари тарқатган маълумотларга кўра 2007 йилда бу корхона бир миллиард долларга тенг маҳсулот ишлаб чиқарган.\nЎзбекистон чегараси яқинидаги Турсунзода шаҳрида фаолият қилаётган «Талко» алюминий ишлаб чиқариш ширкатидан олинган фойда Тожикистон йиллик даромадининг 70 фоизини ташкил этади.\nКузатувчилар тахминича жаҳон молиявий инқирози «Талко» ширкати фаолиятига ўз салбий таъсирини ўтказиши ортидан Тожикистон иқтисодиёти фалаж аҳволга тушиб қолиши мумкин.


Андрей Микляев: Муҳим ўйинчиларнинг йўқлиги билинди\n11 апрель,2017, 19:00 877\nОЧЛ–2017 турнири “А” гуруҳи 4-туридан ўрин олган “Локомотив” – “Истиқлол” (1:1) урашувидан кейин ташкил этилган матбуот анжуманининг иккинчи қисмида “темирйўлчилар” устози Андрей Микляев ҳамда учрашувнинг энг яхши футболчиси Икром Алибоев иштирок этиб, учрчашув борасида ўз фикрларини билдирб ўтди.\n- Уч очко қўлга киритишга яқин эдик, кайфиятимиз учналик яхши эмас. Иккинчи бўлимда ўйинимиз ўхшамади. Ғалаба қозониш учун майдонга тушган эдик. Машариповнинг Кризога алмаштирилиши хато эмас. Ҳисоб 1:1 бўлган вазиятда Бикмаев гол уришга яқин эди. Кризо эса ўша ҳужумда тўпни сақлаб қолганди.\nҲар икки жамоа майдонга курашиш учун майдонга тушади. Иккинчи бўлимда майдон марказида ўйинни бой бердик. Муҳим футболчиларимиз Темур Кападзе ва Саламат Қутибоев йўқлиги билинди. Ўйин якунидаги хатоликлар занжири рақибнинг гол уришига олиб келди. Бугунги ўйин натижасига қарамай, гуруҳдан чиқиш учун имкониятимиз бор, – деди Андрей Микляев.\n- Афсуски, бугун очко йўқотдик. Бунинг учун мухлислардан узр сўраймиз. Насиб қилса кейинги ўйинларда ғалаба қозониб, гуруҳ босқичидан чиқишга ҳаракат қиламиз, – деди Икром Алибоев.\nЁшлар лигаси: 29-тур. "Пахтакор", "Бунёдкор" зафар қучди ва бошқа натижалар 223 18.11.2017\nТеглар: Андрей Микляев Темур Кападзе Саламат Қутибоев Локомотив\nШошилинч хабар! “Насаф” – “Пахтакор” ўйини куни чипталар сотувга чиқарилмайди 1176\n2017 йилда ким кўп гол киритди? Мессими ёки Роналду? 983


“УРИНГ, ЁШУЛЛИ, УРИНГ!” - Darakchi\nМУТОЛАА 23.03.2019, 19:47\nЁхуд айрим ҳокимларимиз уриш ва сўкишдан нега воз кечмаяпти?\nЁ ҳокимлик ўта асабий касб, ё бизнинг халқимиз аллақачон калтак билан муомала қилишга ўрганиб қолган. Бўлмаса, икки-уч йилдан бери ҳокимларнинг сўконғичлигию уронғичлиги бутун матбуотга дўмбира бўлса-да, бу ҳолатларнинг чеки кўринмаяпти.\nСўконғич ҳокимлар пойгаси\nИкки йилча илгари Сирдарё вилоятида юз берган шармандаликни эшитмаган одам қолмади: кучи байрамга “одам олиб чиқмаган” мактаб директорларига етган “ҳокимча” эсингиздадир? Ҳа, балли! Зўравоннинг зўри элга ошкор бўлганидан кейин, мансабидан ҳам мосуво бўлди. “Отдан тушганидан” сўнг кўча-кўйда, тўй-маъракада юзи мушт туширган директор-у ўқитувчиларнинг юзига қандай қаради – буниси энди ўзигаю Худога аён.\nВодий тарафларда яна бир “акамиз” борлар. Гапларига кирмаган ходим борки, “ишлашасанларми сенлар ўзи” деб, анжанчасига болохонадор қилиб сўкардилар. Аёл бўладими, эркакми, ёш бўладими, қарими – нима фарқи бор? Ақл, э узр, мансаб ёшдамас, бошда. Адашмасам, шу ўткир тиллари сабаб яхшигина дакки эшитдилар, судга бориб, беш-олти миллионни ҳам тўлаб келдилар-ов! Агар яқин орада эълон қилинган “ҳокимларнинг қанча маош олиши” тўғрисидаги маълумотларга ишонсак, анжанлик акамизнинг уч-тўрт ойлик маошлари “бурро” тиллари касратидан давлат кассасига қараб оқиб кетгани ҳақиқат. Лекин, узунқулоқ гапларга қараганда, ҳозир ҳам унда-бунда сўкиниб турарканлар, валлоҳу аълам!\nАнча илгари Тошкент вилоятидаги бир туманда ҳам “ҳоким бува” пахта теримига одам чиқармаган маҳалла оқсоқолларининг “чангини чиқарган”. Хорижлик ҳамкасбларимизнинг аниқ фактларга асосланган статистик маълумотига кўра, ҳоким бува 45 дақиқа давомида 126 марта “изоҳли луғат”га кирмаган сўзларни ишлатган. Тўғри, тилимиз бағоят бой, имкониятлари кенг. Лекин, раҳбар зоти бу имкониятлардан “кенг фойдаланавериши” тўғри эмас-да!\n“Ёшулли боламни урғони йўқ!”\nЯқинда “ўргимчак тўри”да Хоразм томонларда яна бир раҳбарнинг йиғилиш вақтида фермерларни ҳақорат қилганлари ҳақида хабар тарқалди. Қалаштириб сўкканлари етмагандек, “Ёшулли” бир фермерга қараб ўзлари ўтирган стулни ҳам ирғитибдилар. Ҳокимниннг қаҳрига дучор бўлган фермер болага нима қилганини аниқ билмадиг-у, лекин стул синиб кетганидан хабаримиз бор! Ол-а! Одам боласини-ку, бир чақага олмас экансиз, битта стул қанча туришини биласизми, Ёшулли?\nKun.uz сайтининг маълумотига кўра, “Ёшулли” воқеага аниқлик киритиб, каттароқ мажлисда изза бўлганлари сабаб, “ижро интизомига амал қилиш мақсадида”, йиғилишга кеч келган фермерларга жаҳл қилиб, курсини минбардан пастга ирғитибдилар.\nФермернинг отаси ҳам мухбирнинг сўровига жавобан, интернетдаги хабарлар “бўрттириб юборилгани”ни айтиб, ҳокимдан хафа эмаслигини айтган. Ҳар қалай бир юртнинг одами-да, кирар эшигингни қаттиқ ёпма, деган мақолга амал қиладиган халқмиз.\nАйтганча, бу ишни прокуратура органлари ҳам текширишга киришган. Лекин, калтак еган одам (агар ростдан ҳам калтак еган бўлса) бўйнини эгиб, “айб менда” деб турса, отаси “ёшулли боламни урғони йўқ” деб қўл қовуштирса, ҳуқуқ-тартибот органлари кимни айбласин? “Бўлар-бўлмас” шов-шув тарқатган журналистларними?\nЭгилган бошни қилич кесмайдими?\nУндан сал аввалроқ, Бухородаям худди шунақа иш бўлган экан. Чекка туманлардан бирининг ҳокими яна бир фермерни дўппослаган, шўрлик фермер дўхтирхонага тушиб қолган. Кейин шов-шув кўтарилган. Ўртага “каттаконлар” тушган. Туман ҳокими фермернинг ёнига бош эгиб, “хай, энди от тепкисини от кўтаради-да, жўражон, биздан ўтибди” деб борганларида, фермернинг ҳам кўнгли юмшаб, “иби, ҳоким бово, сиз катта бошингизди кичкина қилиб кечирим сўропсиз, биз кечирмаймизми, охи” деб шартта кечирворипти. Кечиримлилик танамизга қон билан сингган-да! Айниқса, “катталар” бош эгиб узр сўраб турса-ю, “кичиклар” кечирмаса, ўзбеклигимиз қаерда қолади? Биз немис ё америкалик эмасмизки, бир оғиз ҳақорат учун депутат ёки вазирни ҳам судга бериб, «кўкида» фалон минг жарима ундириб олсак…\nҲазил-ку, ўз йўлига, лекин Юрт раҳбари “халқ мансабдорга эмас, мансабдор халққа хизмат қилсин” деб турган бир пайтда, катта-кичик раҳбарлар ҳамон одамлар билан “мушт тили”да гаплашаётгани, қўл остидагиларга ноўрин муносабатда бўлаётганга ҳечам кўз юмиб бўлмайди.\n“Сўкса индамайсан, урса йиғламайсан!,,,”\nМен-ку, ҳоким бўлиб кўрмаганман, бу амалнинг “паст-баланди”дан унча хабарим йўқ. Балки уларга ҳам осон тутиб бўлмас. Бир вилоят, шаҳар ёки туманнинг оғир-енгили, иссиқ-совуғини елкалаш осон эмасдир, ҳар қалай. Лекин нима бўлганда, мансаб курсисида ўтирган ҳар бир раҳбар тагидаги машинаси, эгнидаги қимматбаҳо костюми, кунда-кунора зиёфатлар (бошқа “имтиёз”лар ҳақида оғиз очганим йўқ, буниси ҳар кимнинг виждонига ҳавола) ана шу қўл остидаги одамлар, кечани-кеча кундузни кундуз демай ишлаётган ҳамюртлари ҳисобидан эканини унутмасалар, бас.\n“Раҳбар шунақа бўлиши керак-да, қаттиқўл бўлмаса, иш битмайди?” дегувчилар ҳам топилар. Аммо, дунёда бизга қараганда ҳар жиҳатдан илгарилаб кетган мамлакатлар бор. Ўша юртларда ҳам турли рутбадаги “каттаконлар” ишлайди. Ўша мамлакатларда фермерлар, ўқитувчилар, оддий одамлар ҳам яшайди.\nЛекин нимагадир, шу ёшга кириб, бирор марта Франциянинг Марсел шаҳар ҳокими байрамда байроқ кўтариб чиқмаган коллеж директорини онасини “эслаб”ди, АҚШда, Пенсильвания штатининиг фалон округидаги маккажўхори планини бажармаган фермерни аллақайси бошлиқ ўласи қилиб калтаклабди, Япониянинг Кюсю ороли губернатори “планни бажармаган” балиқчиларга тош кўтартириб, сувга туширибди”, Англиянинг Глостершир графлигида аллақайси лорд “кўча тозалаш”га чиқмаган ўқитувчининг юзига шапалоқ тортворибди” деган гапларни ҳозирча эшитганимиз йўқ! Агар биздаги “инновацион технологиялар”дан ибрат олиб, кейинчалик хорижда ҳам шу “усуллар” қўлланадиган бўлса, унда биз ҳам бемалол кўкрак керсак бўларди: “Мана, биз ҳеч кимдан кам эмасмиз, бизнинг тажрибамизни жаҳон тан олди” деб.\nХуллас... яна ўша гап: Ё ҳокимдан сўкиш эшитиб, калтак еган одамларнинг ўзида ҳам етарлича айб борки, урсаям, сўксаям индамай тураверади. Ё одамларимиз аллақачон “каттакон”ларнинг шу тахлит муомаласига кўникиб қолишган, кечирасиз-ку, улар бошқача муомалага лойиқ эмас... Бошқа яна нима дейиш мумкин? Раҳматли шоиримиз Муҳаммад Юсуфдан қолган икки мисра шеър ёдгша тушади:\nСўкса индамайсан, кўйми-тўқлисан,\nУрса йиғламайсан, демак — ўғрисан!..


Ироқдаги давомли портлашлар қурбонлари 60 нафардан ошди\n07:08 / 06.10.2015\n5 октябрь куни Ироқ шарқида жойлашган Дияла вилоятидаги Халис шаҳрида содир этилган портлаш оқибатида ҳалок бўлганлар сони 40 нафардан ортиқни ташкил этди. Бу портлаш туфайли камида 50 киши оғир жароҳатлар олган.\nЯна бир портлаш мамлакат жануби-шарқидаги Басра вилоятининг Эз-Зубайр шаҳрида юз бериб, асосан шиалар яшайдиган бу ҳудудда портлаш туфайли камида 10 киши ҳалок бўлди.\nДушанба куни кечаси Бағдодда ҳам теракт содир этилди ва автомобилга ўрнатилган портловчи қурилмаларнинг ҳаракатга келтирилиши оқибатида 13 киши ҳалок бўлган.\nБу терактлар учун жавобгарликни ИШИД ўз зиммасига олди.\nБМТнинг Ироқдаги миссияси вакилининг маълумотларига кўра, сентябрь ойининг ўзидаёқ Ироқда 700 нафардан ортиқ тинч аҳоли вакили терактлар қурбонига айланган. Яна 1200 нафардан ортиқроқ киши терактлар туфайли жароҳат олиб, ногирон бўлган.


"Токио-2020" учун лицензияларимиз сони яна ортди!\n10 июня, 2021, 00:39\nТеги:Олимпиада | Токио-2020\nУлар энди ватанимиз шарафини Токиода ҳимоя қилади!\nКеча пойтахтимизда бадиий гимнастика бўйича лицензион Осиё чемпионатига старт берилган эди. Мусобақанинг ушбу дастурида иштирок этган қизларимиз ўз ғалабалари билан юртдошларимизни хушнуд этиш баробарида Токио-2020 Олимпиадаси йўлланмасига ҳам сазовор бўлишди.\nМусобақа регламентига кўра, Осиё чемпионатида яккалик ва гуруҳ машқи бўйича Токио-2020 йўлланмалари ўйналади. Лицензиялар фақат мусобақа ғолибларига тақдим қилинади. Гуруҳ машқида иштирок этган ҳамюртларимиз 5та тўп, шунингдек, 3та халқа ва 2 жуфт булава дастурида рақобатчиларини сезиларли даражада ортда қолдирди ва энг юқори натижани қайд этди. Ушбу йўналишда кумуш медаль Жанубий Корея терма жамоаси, бронза медали эса таиландлик қизларга насиб этди.\nШу тариқа, мураббий Екатерина Пирожкова бошчилигидаги Нилуфар Шомуродова, Ксения Александрова, Динара Равшанбекова, Севара Сафоева ҳамда Камола Эрназаровадан иборат терма жамоамиз Токио-2020 Олимпиадасида юртимиз шарафини ҳимоя қиладиган бўлишди.\nЭслатиб ўтамиз, бунгача ҳамюртимиз Сабина Тошкенбоева ҳам яккалик баҳсларида Олимпия ўйинлари йўлланмасига сазовор бўлганди. Эътиборлиси, қизларимиз бадиий гимнастиканинг гуруҳ машқида илк маротаба Олимпия ўйинларида иштирок этиш ҳуқуқини қўлга киритди. Туризм ва спорт вазирлиги ушбу муваффақият билан Ўзбекистон гимнастика федерацияси раҳбарияти ҳамда терма жамоамиз қизларини самимий муборакбод этади.


Мультимедиа, 01 май 2017 саҳифа 1\n21 сентябр 2019, Тошкент вақти: 03:55\nдушанба 1 май 2017\nГерманияда жаҳондаги қудратли 20 аёл саммитга тўпланди\nДунёда етакчи 20 давлатдан келган қудратли хонимлар "Аёллар йигирмалиги" саммити доирасида сешанба куни Берлинда учрашдилар. Иштирокчилар орасида Ангела Меркель, Иванка Трамп ва Кристин Лагард кабилар бор.\nҚирғизистон ҳам қўшнилари ортидан лотин ёзувига ўтадими?\nҚозоғистон лотин ёзувига ўтишини эълон қилганидан кейин қирғизистонликлар ҳам алифбони алмаштириш ҳақида ўйлай бошладилар. Айни пайтда мутахассислар бу иш бир неча ўн йил ва кўп маблағ талаб қилишини, Қирғизистонда эса бунақа пул йўқлигини айтмоқдалар.\nЎзбекистонда барсачилар халққа ош берди\nМосквада ўзбекистонлик талабалар Миллатлар кунини нишонлади\nФранциядаги сайловда овоз берган президентликка номзодлар\nFrench voters have been going to the polls in the first round of the country's presidential election on April 23. (Reuters, AFP)\nАкромжон Азимовнинг яқинлари унинг граната билан қўлга олинишини “уйдирма томоша” демоқдалар\nСанкт-Петербург метросида 3 апрель куни содир бўлган портлашга алоқадорликда гумонланган Акромжон Азимов, яқинларининг айтишларича, март ойида Жалолободга келган, ўтган ҳафта Ўшда жарроҳлик амалиётига ётқизилган. Улар Акромжоннинг ўз ихтиёрига кўра Москвада пайдо бўлиб қолганига ишонмаяптилар.\nҚибрай ҳокимияти Ўзбекистон армияси собиқ лейтенантини уйсиз қолдирди\nТашландиқхонами ёки аҳоли яшаш маскани?\nҚорасувлик ўқувчилар терроризмга қарши юриш қилди\nТуркманистонда сигарет сотиш расман тўхтатилди\nЧустлик муҳожир аёл Санкт-Петербургдаги ҳужумга алоқадорликда айбланмоқда


19 июнь, 2021, 18:54\nТеглар:ФК Пахтакор | Эрен Дердийок\nЭнг кўп маош оладиган легионернинг жамоага нафи тегмаяпти.\n“Пахтакор”да ким қанча даромад топиши энди барчага маълум. Бу маълумотнинг кенг оммага эълон қилиниши албатта ҳеч кимни бефарқ қолдирмади. Айниқса, клубнинг швейцариялик ҳужумчиси Эрен Дердийокнинг йиллик маоши 1,3 миллион еврони ташкил қилишига деярли барча ўз муносабатини билдиряпти.\nЎтган йили “Пахтакор”га қўшилган бу ҳужумчи ҳали ўз сўзини айта олмаган. Ишончни оқлай олмаётган легионернинг клубдан катта пул олаётгани турли гап-сўзларга сабаб бўлаётгани рост.\nЯқинда “Пахтакор” клуби спорт директори Жаъфар Ирисметов sports.uzга берган интервьюсида Дердийокнинг трансфери ўзини оқламагани ҳақида очиқ гапирганди. Куни кеча “Пахтакор” футболчиларининг маошлари ҳақидаги маълумот эълон қилингач, Эрен Дердийокнинг жамоадаги кейинги тақдири борасида саволлар туғила бошлади.\nМаълумотларга қараганда, “Пахтакор” швейцариялик ҳужумчи билан хайрлашмоқчи. Вазиятга ойдинлик киритиш учун Жаъфар Ирисметовга юзланганимизда у шундай деди: “Дердийок билан ҳали шартнома бекор қилинмади, аммо бу борада музокаралар олиб бориляпти. Унинг келажаги ҳали сўроқ остида”.\nБундан чиқди, кам гол ураётган Дердийок “Пахтакор”да ўз манзилига етиб келаётганга ўхшайди. Воқеалар ривожини кузатишда давом этамиз.\nShota degan gruzini tanlovimidi shu\nYo‘qotish kerak paxtakorda hech qachon hujum chizig‘ida muommo bo‘lmagan yana yoshlarni sinab ko‘rish kerak talantli yoshlar yetishib chiqmay qo‘ydi paxtakordan\nBunj oylikka bitta zormasunnormalniy sostav bitta komanda chiqadi\nБуни деб, утган мавсумда Сергеевнинг хам уйин тажрибаси камайиб кетганди. Дердийук ута муваффакиятсиз трансфер!


ЮНЕСКО бош директори Одри Азуле: "Умумий меросимизни ҳамжиҳатликда авайлаб-асрашимиз даркор!" - Darakchi\nЮНЕСКО бош директори Одри Азуле: "Умумий меросимизни ҳамжиҳатликда авайлаб-асрашимиз даркор!"\nМАДАНИЯТ 26.08.2019, 15:06\nСамарқандда бўлиб ўтган “Моддий ва номоддий маданий меросни асраш: долзарб муаммолар ва уларни ҳал қилиш стратегияси” мавзусидаги халқаро анжуманда ЮНЕСКО бош директори Адри Озуле Ўзбекистоннинг қадим тарихга эгалиги ва бой маданий меросини эътироф этган ҳолда ташкилот келгусида бу борадаги ҳамкорликни бажону дил қўллаб-қувватлашини маълум қилиб шундай деди:\n- Ўзбекистоннинг маданий мероси ҳақида қайғураётгани ҳукумат вакилларига ва барча ҳамкорларга раҳмат! Мен ушбу анжуманда иштирок этганимдан жуда хурсандман. Бизни жамлаган Самарқанд ҳақиқатдан ҳам кўплаб савдо, маданият алоқалари ва тамаддунлар шаклланишига асос бўлган шаҳар. Биз бу ерга келмасимиздан олдин ҳам бу йўллар ва маданиятлар чорраҳасидаги шаҳар ҳақида билардик ва келишни орзу қилардик. Маълумки, қадимда ушбу шаҳарда бўлган савдогарлар фақатгина ипак ва зираворларни эмас, балки илм-фан дурдоналарини, техник ғоя ва кашфиётларни ҳам бутун дунёга етказишган. Бизнинг тарихимиз уларга алоқадор экан, албатта, биз бу универсал меросни барчамиз ҳамжиҳатликда авайлаб асрашимиз, ўрганишимиз даркор.\nКейинги йилларда ЮНЕСКО шаҳарларнинг моддий ва номоддий меросини сақлаш бўйича бир қатор ташаббусларни илгари сурди. Булар орасида тарихий шаҳарлар дизайнини сақлаш ҳақидаги таклифлар ҳам бор. Ташрифим доирасида Бухородаги Сомонийлар мақбарасига ва бошқа шунга ўхшаш қадимий объектларга боришни режалаштирганман. Умуман барча инклюзив шаҳарлар ўртасидаги маданий алоқаларни мустаҳкамлаш, иқтисодий ривожлантириш, шунингдек маданий хилма-хилликни янада равнақ топтириш бугунги куннинг талабидир.\nМеросни асраш фақатгина ҳукуматнинг вазифаси эмас, ушбу фаолиятга барча одамлар ҳисса қўшишлари керак. Биз барча географик чегаралардан чиқиб, мана шундай афсонавий шаҳарларда ва бутун дунёда зарур тадбирларни ўтказишимиз зарур. Ҳатто онлайн тарзда ҳар ким ўзининг маданий меросни асраш бўйича тадқиқотларини ўртоқлашиши бу ишларни янги босқичга кўтаришга ёрдам беради.\nМаданий меросни асраш ва консервация қилиш мамлакатнинг ўзи учун ҳам жуда муҳим. Баъзида бу борадаги ишларда қийинчиликлар учрайди. Аммо биз янги йўллар, ташаббуслар ва ғояларни излаб топамиз ва улар асосида маданий меросни сақлаш борасидаги ишларимизни ривожлантирамиз. Мен шу мақсадни ўзида мужассам этган ташкилотлар ва инсонлар ўртасида алоқалар мустаҳкамланаётганидан мамнунман. Бундай ҳамкрликни биз ҳар доим қўллаб-қувватлаймиз.


ҲАЁ, КАМТАРЛИК, ОҚИЛАЛИК, УДДАБУРОНЛИК ВА ҒУРУР - Мои статьи - Каталог статей - Ўзбеклар макони\nҲАЁ, КАМТАРЛИК, ОҚИЛАЛИК, УДДАБУРОНЛИК ВА ҒУРУР\nАЁЛЛАРИМИЗНИНГ ЭНГ ГЎЗАЛ ФАЗИЛАТЛАРИДИР\nҲаётда "Эр-хотин - қўш ҳўкиз" деган ибора тез-тез қулоғимизга чалиниб туради. Ҳаётни кузатар эканмиз, донишманд халқимиз ишлатадиган ҳеч бир нақл ва мақол бежиз тўқилмаганига гувоҳ бўламиз. Оиланинг асосий устуни ҳисобланган эр-хотиннинг рўзғордаги ўрни гарчи баробар ҳисобланса-да, оила мустаҳкамлигини сақлашда аёлнинг роли катта.\n- Аёл оқилалиги, андишалилиги, уддабуронлиги, умуман, ўзбек аёлига хос гўзал фазилатлари билан оилани тебратишда, соғлом муҳитни вужудга келтиришда муҳим роль ўйнайди, - дейди Қарши Давлат университети доценти, хотин-қизлар кенгаши раиси Гулноза Узоқова. – Аёл қандай вазифада ишламасин, қандай натижага эришмасин, қандай иқтидорга эга бўлмасин, барибир ортида суянган тоғи бўлишини хоҳлайди. Бу тоғ - биринчи навбатда, унинг умр йўлдоши, деб ҳисобласак, шу қаторда давлатимиз, Президентимиз томонидан аёлларга кўрсатилаётган ғамхўрликлар ҳам уларга куч, илҳом бағишламоқда. Бугун ўзбек аёли учун дунёнинг барча дарвозалари очиқ. У жамиятда муносиб ўрин эгаллаши, Ватан тараққиёти, оила, халқ фаровонлиги йўлида нимаики эзгу ишга қўл урса, уни амалга оширмоқчи бўлса, бунинг учун юртимизда шароит ҳам, имконият ҳам етарли.\nҚамаши туманидаги Қорабоғ қишлоғида зиёли оилада вояга етган - Гулноза Узоқова Қарши Давлат педагогика институти (ҳозирги университет)ни тугатиб, шу жойда ишлай бошлади. Педагогика фанлари номзоди илмий даражасига эга бўлди. Ҳозирги кунда докторлик диссертацияси устида илмий-тадқиқот ишларини олиб бормоқда.\n2007 йилдан бери университет хотин-қизлар кенгаши раиси вазифасида фаолият юритиб келади. Шу йиллар давомида университет хотин-қизларининг ижтимоий-сиёсий фаоллигини ошириш, улар ўртасида олиб бориладиган маънавий-ахлоқий тарбия ишлари самарадорлигини таъминлаш, ҳуқуқий, тиббий маданияти ва касбий маҳоратини юксалтириш, мустақил оилавий ҳаётга тайёрлаш ишларига алоҳида эътибор қаратиб келмоқда. Шунингдек, хотин-қизлар онгига миллий ғоя ва мафкурани сингдириш, талаба қизларда бўлажак мутахассис сифатида мустаҳкам илмий, ахлоқий дунёқарашни ривожлантириш ҳам олиб бориладиган тадбирлар режасида инобатга олинган.\n- Маънавиятли кадр, аёл ҳар доим ўзининг атрофида юксак интеллектуал салоҳиятли кишиларни бирлаштира олади, - дейди суҳбатдошимиз. - Бу борадаги ишларни амалга оширишда вилоят хотин-қизлар қўмитаси, вилоят "Олима аёллар" уюшмаси, вилоят "Оила" маркази билан ҳамкорликда иш олиб бормоқдамиз. Университетимизда хотин-қизларимизнинг яхши оила бекаси, яхши она, яхши рафиқа бўлиши, бу борада билим, кўникмаларни эгаллаши учун ҳаракат қиламиз. Оила мустаҳкамлигини сақлашда аёлнинг роли катта эканлигини аждодлар фаолиятидан ҳам кўришимиз мумкин. Дейлик, набиралар тарбияси билан шуғулланган Сароймулкхоним, фозила, оқила аёл Нодирабегимлар бизга ибратдир. Билимга чанқоқлик биз – Шарқ аёларининг қонида бор.\nФизика ва уни ўқитиш методикаси кафедраси доценти Гулноза Узоқова олима, жамоат ташкилотчиси бўлиши билан бирга, яхши оила бекаси. Унинг илмий фаолият билан шуғулланишига турмуш ўртоғи – Неъматжон Мирзаев шароит яратиб берган. Ўзи нефть-газ соҳасида муҳандис. Ҳозирда бир ўғил, бир қизни тарбиялаб вояга етказишмоқда. Мақоламизни суҳбат давомида Гулноза опанинг бугунги замонавий ўзбек аёлига берган таърифи билан якунлагим келди: "Давр ўзгаради, инсоният ақл-заковати билан кашфиётлар қилишдан тўхтамаслиги тайин, тараққиёт янада юксак чўққиларга кўтарилиши турган гап. Лекин меҳр-муҳаббат, оила ва фарзандга жонфидолик ҳамма замонларда ҳам оналарнинг энг гўзал хислати бўлиб қолади. Ўзбек аёли зиммасига эса ҳаё, ибо, фаросат, самимийлик, камтарлик, оқилалик, уддабуронлик ва ғурур каби момоларимизнинг гўзал фазилатларини ўзида жамулжам этиб, миллий, шарқона маънавиятни сақлаб қолиш, уни янада юксак даражаларда замонавий асосларда давом эттириш масъулияти юкланади".


36575 Ўқиш режими + -\nAммо Мичиган штатидаги икки ўсмир қиз мусулмон аёллар ҳақида бирон бир китоб топа олишмаган.17 ёшли опа-сингиллар Зена Насири ва 15 ёшли М ена Насири нотижорат ташкилотга асос солиб, кутубхоналар ва мактабларда мусулмон аёллар ҳақида китоблар сонини кўпайтиришга ҳисса қўшмоқда.\nЭндиликда машҳур опа-сингиллар ўз лойиҳаларини яна ҳам ривожлантириб, ўзларининг китобларини ёзишяпти. Улар ўз китобларида ўтмишдаги ва ҳозирги кундаги машҳур муслима аёлларнинг ҳаёти ва фаолиятини ёритишяпти.\nИкки йил аввал, Зена ва Мена ибратли тарихий шахсларни тадқиқ қилиш мақсадида ташкил этилган мактаб лойиҳасида иштирок этдилар.\n“Биз лойиҳада муслима аёллар фаолиятини ёритиб иштирок этишни истадик, чунки онам доимо улар ҳақида бизга ибратли ҳикоялар айтиб беради”, деди Мена “Free press” билан суҳбатда. “Ва ўша ҳикоялар ҳақиқатан ҳам ибратли эди ва бизни илҳомлантирар эди, чунки ҳикоялар орқали биз улар билан боғланишимиз мумкин эди”.\nЗена дунёдаги биринчи университетга асос солган Фотима ал-Фиҳри фаолиятини танлади. Мена дунёдаги биринчи жанговар учувчи аёл Сабиҳа Гўкчен фаолиятини танлади.Бироқ улар мактаб ва жамоат кутубхонасида ўз қаҳрамонлари ҳақида, умуман, таниқли муслима аёллар ҳақидаги китобларни топа олишмади. “Шунда биз изланаётган мавзуда китоблар деярли учрамаслиги ва бу борада хилма-хиллик йўқлигини биринчи марта англадик”, деди Мена.\nЛойиҳа бўйича иш бошланиб, бир мунча вақт ўтгач, қизлар Рочестер жамоатчилик мактаблари (Rochester Community schools)нинг фонди билан боғланишди ва мактабнинг медиа марказига мусулмон шахслар ҳақида китобларни ҳам киритиш учун маблағ сўрашди.\nФикрга ижобий муносабат билдирилди ва бир қанча китоблар ушбу ҳамжамият мактабларининг кутубхоналарига келтирилди.\n“Биз Рочестер жамоатчилик мактабларига 200 га яқин китоб қабул олдик. Охир оқибат, бутун лойиҳа бизни янада қўллаб-қувватлади ва биз уни нотижорат ташкилотга айлантирдик”, деди Зена.\nОпа-сингиллар кўп изланишлар олиб боришлари ва мусулмон аёлларга хос бўлган китобларни топишлари керак эди. Улар ўз веб-сайтларини яратиб, унда рўйхат туздилар, давр ва жанр бўйича китобларни жойлаштириб чиқдилар.\nИкковлари – китоблар муаллифи\nЗена ва Мена ўзларининг янги лойиҳалари – ўзларининг китобларини тақдим этишди. Китоблар саодат асридан бошлаб бугунги кунга қадар яшаб ўтган фаол ва ибратли муслима аёллар ҳақида бўлиб, ҳозирда ушбу китобларнинг сони 50 тага етди.\nУларнинг лойиҳаси чинакам тадбирга айланди. Опа-сингиллар бутун дунё кутубхоналари пештахталаридан ўз китоблари жой эгаллашидан жуда ҳам мамнун бўлишди.\n“aboutislam” нашри асосида Оиша тайёрлади.\n04:17 / 01.05.2017 2745\n15:45 / 23.01.2020 1129\n20:47 / 15.03.2020 1349


ШАФФОФЛИК МЕХАНИЗМИ – ТИЗИМ ФАОЛИЯТИДА АСОСИЙ МЕЗОН БЎЛИБ ҚОЛМОҒИ ШАРТ... | UZBEKNEFTEGAZ\nБарча нашрлар 31.05.2019\nШАФФОФЛИК МЕХАНИЗМИ – ТИЗИМ ФАОЛИЯТИДА АСОСИЙ МЕЗОН БЎЛИБ ҚОЛМОҒИ ШАРТ...\nАвтомобиль узоғимизни яқин, оғиримизни енгил қилади. Кундан-кунга кўчаларда автомобиллар сони ортиб бормоқда. Кузатадиган бўлсак, ҳайдовчиларнинг аксари, ёнилғининг “ҳамёнбопи”дан фойдаланишга ҳаракат қилади.\nЁдингизда бўлса, жорий йил бошида Фарғона, Андижон, Наманган, Қашқадарё ҳамда Сурхондарё вилоятларида метан ёнилғисининг нархи тарози палласидек ўйнаб турди. “Газ заправка”лари кўрсатаётган хизмат нархининг яна қимматлашиб кетгани, бундан ташқари, тирбандлик табиийки ҳайдовчилар эътирозига сабаб бўлди.\nАвтомобилларга газ тўлдириш компрессор шохобчаларида (АГТКШ) 1 куб метр метан газ нархи ўртача 300-400 сўмга ошди ва кузатилган энг қиммат баҳо 2200 сўм бўлди.\nБундай ҳолат илк марта 2018 йилнинг ноябрь ойида юртимизнинг барча ҳудудларида жойлашган шохобчаларда кузатилган эди.\n- Республиканинг, айниқса водий, жанубий ва шимолий худудларида фаолият кўрсатаётган автомобилларга сиқилган газ тўлдириш компрессор шохобчаларидаги нархнинг юқорилаши, тирбандликлар билан боғлиқ аҳолининг мурожаатлар ва уларни келиб чиқиш сабабларини ўрганиш мақсадида ишчи гуруҳи ташкил қилинди, – дейди “Ўзтрансгаз” АЖ Ахборот хизмати раҳбари Л.Собирова. – Жорий йилнинг январь-март ойларида соҳа мутахассислари жойларга чиқиб, ҳақиқий аҳволни ҳудудлар кесимида ўрганди. Ўрганишлар, бир қатор тизимли муаммолар мавжудлиги, тадбиркорларни кийнаётган ва таннархга тўғридан-тўғри таъсир кўрсатаётган масалалар аксарият холлатларда «лимит» муаммоси, лимитдан ортиқ олинган ҳажм учун 2-коэффициентда тўлов амалга ошириш, шунингдек «лимит» ажратишда шаффофлик йуқлиги эканлиги ва бунга зудлик билан ечим излаш кераклигини кўрсатди. Натижада, хукуматимизнинг тегишли карори билан 2-коэффициент 1,4 га, олдиндан тўлов тартиби 50 фоиз ой бошига ва қолган қисми ойнинг 15 санасига амалга оширилиши белгиланди. Ҳисоб-китобларга асосан жорий йил 2-чораги учун қўшимча газ хажмлари ажратилиб, улар хакидаги маълумотлар www.uztransgaz.uz тизим сайтида очиқ ҳавола қилиш механизми жорий этилди.\nРақамларга кўра, вилоятлар бўйича 2019 йил биринчи чорак давомида АГТКШларга етказиб берилган табиий газ ҳажми қарийб 750 минг куб метрни ташкил қилган. Иккинчи чоракда режалаштирилган ҳажм 92 миллион куб метрга оширилиб, салкам 840 миллион куб метрга етказилди. Май ойида худудларда ўтказилган ўрганишлар амалга оширилган ижобий ишлар натижасида ва тадбирколар томонидан ишончни ортиши метан газ нархини ўртача 150-200 сўмга пасайганини кўрсатмоқда.\nМаълумот учун, жорий йилнинг 2-чорагида АГТКШлар орқали ойига ўртача 280 миллион куб метр метан газ етказиб бериш белгиланган бўлиб нархни 100 сўмга арзонлашиши ҳурматли хайдовчиларимизда ёкилги учун сарф булаётган 28 миллиард сўм тежаб қолиш имконини беради.\nАҳоли манфаатини кўзлаган бу каби иқтисодий тежамкорликка эришиш масаласи кейинги чоракларда ҳам изчил давом эттирилади.


Янги ренессанс даврида ҳаракатларнинг ҳудудлараро имкониятлари, Қорақалпоғистон Республикасининг “ўсиш нуқталари”ни комплекс ривожлантириш таклиф қилинди — Review.uz\nҚорақалпоғистон Республикасининг “ўсиш нуқталари”ни комплекс ривожлантириш таклиф қилинди\nҚорақалпоғистон Республикасини ривожлантиришга оид келгуси 3 йилга мўлжалланган ўнта асосий йўналиш белгиланди.\nСўнгги йилларда мамлакатимизда таълим-тарбия тизимининг сифати ва самарадорлигини ошириш, ёшларда замонавий билим ва кўникмаларни шакллантириш, таълим тизими ва илм-фан соҳаси ўртасида яқин ҳамкорлик ва интеграцияни, таълимнинг узлуксизлигини таъминлаш йўналишида тизимли чора-тадбирлар амалга оширилмоқда.\nШу билан бирга, миллий таълим-тарбия тизимининг амалдаги ҳолати уни замон талаблари асосида модернизация қилиш, ёшларни юксак билим-маърифат эгалари, жисмоний ва маданий соғлом инсонлар этиб тарбиялаш, таълим ташкилотлари раҳбар ва педагог кадрларининг обрўсини ошириш, уларнинг самарали фаолият олиб бориши учун зарур шароит яратишга доир изчил чора-тадбирларни амалга ошириш талаб этилмоқда.\nҲозирги рақамли, смарт иқтисодиётга ўтиш шароитида илм-фанни иқтисодиётнинг асосий драйверига айлантириш, илмий тадқиқотлар ҳажмини кенгайтириш, иқтидорли ёш олимларнинг инновацион фаолиятини ривожлантириш, амалда мавжуд бўлган илмий ташкилотларнинг салоҳиятини янада мустаҳкамлаш ва ривожлантириш зарурати юзага келмоқда. Бу таълим-тарбия тизими, шунингдек илмий тадқиқотларнинг самарадорлигини янада ошириш ва унда ёшларнинг инновацион ғоялари ҳажмини кенгайтиришни талаб қилади. Бунда асосий мақсад Президентимиз таъкидлаганидек, Учинчи Ренессанс бўлиши шарт.\nУчинчи Ренессанснинг асосини яратиш – бу икки-уч йилда амалга ошириладиган иш эмас. Бунинг учун дастлаб юзлаб, минглаб истеъдодли кадрлар, фидойи инсонлар керак. Уларни, албатта, таълим муассасалари тайёрлаб беради.\nҲақиқатан ҳам Ўзбекистонда янги уйғониш – Учинчи Ренессанс даври бошланди. Бу ҳолат бугунги кунда мамлакатимизда, тез суръатларда ривожланаётган, турмушимизда юз бераётган тараққиёт жараёнлари барча соҳаларда ўз ифодасини топмоқда. Шу боис, мустақилликка эришган йилларимизнинг дастлабки даврларида биз ўз миллий ўзлигимизни англаш, бой тарихий-маънавий ва илмий меросларимизнинг асл мазмун-моҳиятини англаб, уни амалга оширишга интилган бўлсак, эндиликда халқимиз бирлашиб “Миллий тикланишдан - миллий тараққиёт сари” ғоясини барқарор амалга оширишга киришди. Бу даврда жамиятимизда ижтимоий тафаккурнинг ривожланиш тенденцияси шаклланганлиги, унга хос бўлган миллий ва умуминсоний қадриятларнинг акс этганлигини тан олишимиз керак. Миллий маънавият ва умуминсоний қадриятлар уйғунлашган ижтимоий тафаккур - давлатимиз барқарор ривожланишининг мустаҳкам асосига айланмоқда.\nШуни ҳам таъкидлаш жоизки, юқорида келтирилган буюк мақсадларга эришиш учун Ўзбекистон Республикасини 2019-2021 йилларда инновацион ривожлантириш стратегиясининг бош мақсадларидан бири инсон капиталини ривожлантириш бўлса, давоми 2030 йилгача Глобал инновацион индекс рейтинги бўйича жаҳоннинг 50та илғор мамлакати таркибига кириш этиб белгиланган.\nЎзбекистон Республикаси Давлат статистика қўмитасининг расмий маълумотларига кўра илм-фан соҳаларига сарфланаётган жами харажатлар ўтган йиллар давомида деярли 14% га ошган. Бу кўрсаткич 2018 йилда умумий 528,8 млрд сўмни ташкил қилган бўлса, 2019 йилга келиб 603,3 млрд сўмга ошган. Лекин бугунги кунда илм-фанни молиявий таъминлаш ҳажми ялпи ички маҳсулотга нисбатан 0,2%ни ташкил этиб, йиллар давомида ўзгармасдан қолмоқда. Бу кўрсаткич жаҳон бўйича ўртача 1,7 фоизга тенг, айниқса, Хитойда 2008 йилда 1,4 фоиздан 2,14 фоизгача, Корея Республикасида 3,1 фоиздан 4,5 фоизгача ошган.\nСўнгги 3 йил давомида илм-фан соҳасига давлат бюджетидан ажратилган пуллар 2-3 баробаргача оширилган бўлсада, бу ўсиш суръати асосан илмий иш билан шуғулланадиган субъектлар ойлик иш ҳақларининг оширилишига йўналтирилиб, мамлакатда илмий ташкилотларнинг моддий-техник базасини ривожлантиришга пул маблағлари етарли даражада ажратилмаяпти.\n«Қорaқaлпоқбaлиқсaноaт» жамияти томонидан «Интeнсив тарзда бaлиқ eтиштириш ва уни қaйтa ишлаш» лойиҳаси доирасидаги корxонa 1,2 гeктaр eр мaйдонидa ташкил қилинган. Унинг қуввати йилига 200 тoннa бaлиқ, 5 миллиoн донa бaлиқ личинкaлaри eтиштириш, 5 минг тoннa озуқавий ем ишлаб чиқариш ва минг тoннa совуткичли кaмeрaдa маҳсулотларни сaқлaш имкониятига эга. У ўтган йил июль ойидa фаолиятини бошлаган бўлиб, 35 иш ўрни ярaтилгaн.\nШуни алоҳида таъкидлаш жоизки, Президентимиз ташаббуси билан Қораўзак туманида “Тебин булоқ” руда конида металл ишлаб чиқариш комбинати ва металлурглар шаҳарчасини ташкил этиш режалаштирилган.\nШунингдек, Тахиатош иссиқлик электр станциясида “Хюндай” компанияси томонидан модернизация ишлари олиб борилмоқда. Бу лойиҳанинг ишга туширилиши натижасида Қорақалпоғистон Республикаси халқи узлуксиз электр энергияси билан таъминланади.\nҚорақалпоғистонда барча соҳаларни жадал ривожлантиришга оид келгуси 3 йилга мўлжалланган чора-тадбирлар ишлаб чиқилгани ҳақида хабар берилди. Унда ҳар бир туманда 2 тадан фаолият тури ўзига хос «ўсиш нуқта»си сифатида белгиланган.\nҚорақалпоғистон Республикасидаги барча 16та туманни янада ривожлантириш мақсадида ушбу «ўсиш нуқталари» бўйича тадбиркорлик субъектлари 3 йил муддатга ер солиғи, мулк солиғи, кичик корхоналар айланмасидан олинадиган солиқ, хусусий тадбиркорларнинг қатъий миқдордаги даромад солиғидан озод этилишига оид Президентимиз Ш.Мирзиёев томонидан таклифлар билдирилди.\nБундан ташқари, ривожланиш даражаси паст бўлган Тахтакўпир, Бўзатов ва Шуманай туманларида янгидан ташкил этиладиган саноат корхоналарига ҳам 3 йил муддатга солиқ ва божхона имтиёзлари берилади.\nҲар бир туман ва шаҳарни жадал ривожлантиришга кучли туртки бериш, муаммоларни оператив тарзда ҳал қилиш учун уларга вазирлар ва банклар бириктирилди.\nБиринчиси - туман ва маҳаллаларни жадал ривожлантириш, иккинчиси - аҳоли бандлигини таъминлаш ва камбағалликни камайтириш бўлса, учинчиси доирасида инвестиция лойиҳалари амалга оширилади. Орол муаммосининг салбий таъсирини юмшатишга қаратилган ҳаракатлар тўртинчи асосий йўналиш сифатида белгиланди.\nБешинчиси сифатида хизмат кўрсатиш соҳаси салоҳиятини тўла ишга тушириш, олтинчиси этиб қишлоқ хўжалигини ривожлантириш вазифаси қўйилди. Еттинчидан, аҳолини турар-жой билан таъминлаш бўйича ишлар ташкил этилса, саккизинчидан, ижтимоий инфратузилмани ривожлантиришга эътибор қаратилади.\nТўққизинчи асосий йўналиш сифатида ёшлар ва хотин-қизларни қўллаб-қувватлаш кўрсатилган бўлса, ўнинчи йўналиш доирасида жиноятчиликнинг олдини олиш масалалари бўйича кўрсатмалар берилди.\nПрезидент мамлакатимиз йигит-қизларини ушбу ҳудуд турмуши билан таништириш мақсадида келгуси йилда Қорақалпоғистонда Ёшлар фестивалини ташкил этиш таклифини билдирди.\nПрезидентимиз ташаббуси билан барча соҳаларда бўлгани каби бахшичилик санъати ривожига ҳам катта эътибор қаратилмоқда. Юртимизда ҳар икки йилда бир марта Халқаро бахшичилик санъати фестивалини ўтказиш йўлга қўйилди, Термиз шаҳрида ўтган йили бахшичилик мактаби ўз фаолиятини бошлади, Республика бахшичилик санъат маркази қурилмоқда.\nМазкур марказ қошида бахшичилик санъатини ривожлантириш жамғармаси ҳам ташкил этилади. Бу каби ибратли ишлар ота-боболаримиз асрлар давомида асраб-авайлаб келган бебаҳо санъатни дунёга танитиш, ёшларимизнинг унга қизиқишини оширишда зарур омил ҳисобланади.\nНукус шаҳрида кўп қaвaтли турaр жойлaр ва IT-пaрк қурилиши, Тaтибaев кўчасидаги янги турaр жой кoмплeкси зaмонавий намуналар асосида, зилзилага бардошли қурилиш мaтeриaллaридан, ташқи деворлари 3 қaвaтли энeргиятeжамкор мaтeриaлдaн қурилганлиги сабабли хонадонлaр қишда иссиқ, ёздa сaлқин бўлишга мўлжалланган иншоотга айланди.\nШунингдек, 160 оилага мўлжалланган иккита 16 қaвaтли уй кeлгуси йилдa яшаш учун тaйёр ҳолдa топширилaди.\nБу ерда IT-пaрк ҳам қурилмоқда. Бугунги кунда мамлакатимизда 8 рақамли иқтисодиёт марказлари фаолият кўрсатмоқда, улaрдa ахборот тexнoлoгиялaри соҳасида ёш мутахассислар тaйёрлaнмоқда.\nУшбу IT-пaрк рақамли иқтисодиётни ривожлантириш бўйича ишларнинг узвий дaвоми бўлиб, у ишга туширилса, Қорaқaлпоғистонлик ёшлaргa ахборот-кoммуникaция тexнoлoгиялaри соҳасидаги тадқиқотлар учун кенг имкониятлар эшиги очилади.\n2020 йил мамлакатимизда «Фан, маърифат ва рақамли иқтисодиётни ривожлантириш йили» дeб эълон қилинди. 8 июнь куни Прeзидeнт ҳузурида ўтказилган кўргазмада ҳудудларда соҳа ривожланишига шароит яратиш, Буxоро, Нaмaнгaн, Нукус, Сaмaрқaнд, Урганч ва Жиззaх шаҳарларида Тошкeнтдаги IT-пaрк филиaллaрини ташкил этиш бўйичa вазифaлaр бeлгилаб бeрилган эди.\nНукус шаҳрида қурилаётган IT-пaрк 16 қaвaтдaн иборaт бўлиб, уни 2021 йилда ишга тушириш режалаштирилган.\nБу eрда ахборот тexнoлoгиялaри бўйича мутахассислар қишлоқ хўжалиги, соғлиқни сақлаш, кoммунaл xўжaлик, таълим, туризм, маданият, қурилиш ва трaнспoрт соҳаларида истиқболли лойиҳалар устида ишлар олиб борилади. Шу билан бирга, рақамли тexнoлoгиялaр ўқув маскани, кoвoркинг маркази, ўқув ва кибeрспoрт хоналарида ёшлaргa ахборот тexнoлoгиялaрига доир билимлар бeрилади.\nДавлатимиз раҳбари 2020 йил 2 октябрь куни Қорақалпоғистон Республикаси Жўқорғи Кенгесининг навбатдан ташқари сессиясида ҳудуднинг ҳар бир шаҳар ва туманини ривожлантириш, аҳолининг турмуш шароитини яхшилашга қаратилган вазифаларни белгилаб берган эди. Шу мақсадда янги ривожланиш дастурини ишлаб чиқиш учун 37 минг хўжалик ва тадбиркорлик субъектлари ўрганилиб, муҳим масалалар аниқланди.\nУшбу таҳлиллар асосида Қорақалпоғистон Республикасини 2020-2023 йилларда комплекс ривожлантириш дастури ишлаб чиқилди. Дастурга мувофиқ, ҳудудда инвестицияни жалб этишни ошириш мақсадида янги тадбиркорлик субъектларига бир қатор солиқ имтиёзлари берилмоқда. Бундан ташқари ривожланишдан орқада қолаётган Тахтакўпир, Бўзатов, Шуманай туманлари ҳамда шароити оғир 45 маҳалла ва овулларда саноат ҳамда хизмат кўрсатиш йўналишида янги ташкил этилган корхоналар ҳам имтиёзларга эга бўлмоқда.\nМазкур дастурда 17 туман ва шаҳарнинг ўзига хос «ўсиш нуқта»ларидан келиб чиқиб, 2020-2022 йилларда умумий баҳоси 12 триллион 300 миллиард сўм бўлган 1 минг 359 инвестицион лойиҳа шакллантирилган. 523 миллион долларлик бевосита хорижий инвестицияларни ўзлаштириш, деярли 20 минг янги иш ўринларини яратиш мўлжалланган.\nИнвестициялар ва ташқи савдо вазирлигига «хом ашёдан тайёр маҳсулотгача» тизимида ишловчи 27 саноат кластерини ташкил этиш бўйича кўрсатмалар берилди.\nДастурда қишлоқ ва сув хўжалиги бўйича ҳам бир қатор вазифалар белгиланган. Пахта етиштириш бекор қилинаётган 12 минг гектар майдонда экспортбоп полиз экинларини жойлаштириш, фойдаланишдан чиққан 36 минг гектар ерни қайта ўзлаштириш, «Қарақалпақ-агро» эркин иқтисодий зонасини ташкил этиш шулар жумласидандир. Кунжут етиштириш ва наслли қорамоллар сонини кўпайтириш, Хўжайли туманини чорвачилик ва мева-сабзавотчиликка ихтисослаштириш назарда тутилган.\nШунингдек, йилига 2,5 миллиард куб метр сувни тежаш чоралари кўрилади. Бунинг учун 14 минг 200 километр сув ҳавзаларини таъмирлаш, 45 минг гектар экин майдонида сувни тежайдиган технологияларни жорий этиш, сув тақсимлаш масканларида ҳисоблагичлар ўрнатиш, 38 минг гектар майдонни лазер ёрдамида текислаш жуда муҳим.\nБугунги кун ҳолатига Инвестиция дастури ва Инқирозга қарши кураш жамғармаси маблағлари доирасида амалга ошириладиган 426 объектда 511,0 млрд. сўм молиялаштирилган бўлиб, 520,8 млрд. сўмлик қурилиш-таъмирлаш ишлари амалга оширилган.\n2020 йил 30 ноябрь куни Европа комиссияси томонидан Ўзбекистонга преференциялар бош системаси (GSP+) бўйича бенефициар давлат мақоми берилди.\nGSP+ тизими ҳақида қисқача тўхталиб ўтсак. Бу тизим халқаро қадриятлар ва тамойиллар, айниқса, инсон ва меҳнат ҳуқуқлари асосида ривожланаётган мамлакатларга камбағалликни камайтириш ва иш ўринларини яратишга кўмак беришни назарда тутади. Таъкидлаш жоизки, бундай тизимни ажратувчилар мавжуд бўлиб, улар Иқтисодий шериклик ва ривожланиш ташкилотига аъзо давлатлар АҚШ, Европа Иттифоқи, Япония, Канада, Австралия, Швейцария каби мамлакатлардир.\nGSP+ тизими тавсия этилиши учун бенефициар мамлакат инсон ҳуқуқлари, меҳнат ҳуқуқлари, табиатни муҳофаза қилиш ва самарали бошқаришга оид 27та халқаро конвенцияларни ратификация қилиши зарур.\nБу режим миллий ишлаб чиқарувчилар учун қулай шартларда Европа Иттифоқи (ЕИ) давлатлари бозорларига кириш имконини беради. Бу ўринда 513 млн. дан ортиқ аҳолига эга бўлган ҳудуд бозори ҳақида фикр юртилмоқда. Келгусида Ўзбекистон ишлаб чиқарувчилари ЕИ мамлакатларига киритиш мумкин бўлган товар позицияларининг сони 6200 дан зиёдни ташкил этади.\nУчинчи Ренессанс 4-саноат революцияси билан бир пайтда юзага келади (1-саноат революцияси 18 аср охирларида сув ва буғ қуввати асосида ҳаракатланадиган қурилмаларнинг яратилиши билан бошланган, 2-саноат революцияси 20 аср бошларида кузатилган, бунда электр энергиясининг кашф этилиши билан маҳсулотлар кенг кўламда ишлаб чиқарила бошланди, саноатнинг 3-революцияси юз берган XX асрнинг 70 йилларида ишлаб чиқаришни компьютер дастурлари ва электроника асосида автоматлаштириш кенг йўлга қўйилди, “Саноат 4.0” кибер-физик тизимлар (CPS) ишлаб чиқаришга интеграция қилиш орқали ақлли, ўзини-ўзи тартибга солувчи ва бир-бирига боғлиқ бўлган саноат қийматини яратишни ўз зиммасига олади). Шу боис у дастлаб технологик революцияни, юқори ривожланган рақамли смарт (ақлли) иқтисодиётни талаб қилади. Ўз навбатида, рақамли, смарт иқтисодиётга ўтиш учун ишлаб чиқаришни босқичма-босқич модернизациялаш, автоматлаштириш, роботлаштириш талаб этилади. Шунинг учун ОТМларнинг барча бакалавриат таълим йўналишларининг ўқув режаларига «Рақамли иқтисодиёт», магистратура мутахассисликларининг ўқув режаларига «Патентшунослик» фанларини киритиш зарур. Бу ўз навбатида ёшларда инновацион фикрлаш кўникмаларини пайдо этиши ва уни ишлаб чиқаришга (хизмат кўрсатишга) жорий этиш имкониятларини яратади.\nТадқиқотлар сони шуни кўрсатадики, ҳар бир қўшимча таълим олиш йилида инсон даромадини ўртача 10 фоизга оширади. Бунда таълим сифати ҳам муҳим. Масалан, АҚШдаги бошланғич мактабнинг махсус синфида касбий маҳорати паст ўқитувчини ўрта даражадаги мутахассисга алмаштириш ўқувчиларга бутун умри давомида 250 минг долларгача умумий даромад олиш имконини беради.\nПрезидентимизнинг илм-фанни ривожлантиришга қаратилган кўплаб чиқишларида фақат ёшлар эмас, балки бутун жамиятимиз аъзоларининг билим даражасини ошириш учун, аввало, илм-фанга юксак маънавият зарур бўлиб, илм бўлмаган жойда қолоқлик, нодонлик ва албатта, тўғри йўлдан адашиш юз беради, деган доно фикрлари муқаддас китобимиз Қуръоннинг дастлабки сураларида ҳам “Ўқинг”, “Ўқинг” деб илм-фанга алоҳида урғу берилганлиги ва “Илм” сўзининг такрор ва такрор қўлланилганлиги ҳамда Имом Бухорий бобомизни “Илмдан бошқа нажот йўқ ва бўлмагай!” каби ғоялари ушбу шиорнинг қанчалик зарур эканлигини англатади. Шу боисдан Президентимиз жорий йилдаги Олий Мажлисга мурожаатида “Энг катта бойлик - бу ақл-заковат ва илм, энг катта мерос - бу яхши тарбия, энг катта камбағаллик - бу билимсизлик ҳисобланади!” деб таъкидлаган эди.\nИлм-фан, маънавият ва маърифатга йўналтирилган маблағ буюк келажак учун киритилган инвестиция саналади. Илм-фани ривожланмаган давлат ҳеч қачон тўла даражада давлат бўла олмаслиги бизга узоқ ўтмиш ва бугунги давримиздаги юксак ривожланган илғор мамлакатлар тажрибасидан маълум.\nХулоса қилиб айтганда, мамлакатимизда илм-фанга берилаётган алоҳида эътибор негизида чуқур маъно бор. Илм-фан – бу янги уйғониш даврининг пойдевори, унинг асосида эса ўша мамлакат фуқароларининг миллий тафаккури, миллий ғояси, эртанги кун ривожига бўлган ишончи бўлиб, у жамиятдаги барқарорликни таъминлаб берувчи асосий омиллардан бири саналади.\nИлм-фан ривожланар экан, фақат иқтисодиёт эмас, балки ижтимоий-маданий соҳанинг ҳам ривожланишига кафолат бўла олади, бу кафолат эса ўз навбатида янги Ренессанс даврини акс эттиришига ҳеч қандай шубҳа йўқ.\nҚорақалпоқ давлат университети ректори, профессор.\nЯнги ренессанс даври


Оила қуриш ҳақида\n09:32 / 01.12.2017 | Нафиса | 4339\nАссалому алайкум! Жавобингиз учун олдиндан раҳмат. Турмуш қурмаслик гуноҳ деб эшитдим. Мен турмуш қуриш ёки қурмаслик тақдирдан деб ўйлайман. Ёки бу инсоннинг ўзига боғлиқ ишми? Турмушга чиқмаган қизлар гуноҳ иш қилган бўладиларми?\nВа алайкум ассалом! Расулуллоҳ соллаллоҳу алайҳи васаллам “Никоҳланиш менинг суннатим, ким суннатимдан юз ўгирса мендан эмас” деганлар. Бу ҳукм аёлларга ҳам тегишли бўлиб, аёллар никоҳдан юз ўгирсалар Расулуллоҳ соллаллоҳу алайҳи васаллам “Мендан эмас” яъни “Менинг умматимдан эмас” деган ваъид остига киради.\nعَنْ أَنَسٍ رَضِي اللهُ عَنْهُ، عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: أَمَا وَاللهِ إِنِّي لَأَخْشَاكُمْ ِللهِ، وَأَتْقَاكُمْ لَهُ، وَلَكِنِّي أَصُومُ وَأُفْطِرُ، وَأَصَلِّي وَأَرْقُدُ، وَأَتَزَوَّجُ النِّسَاءَ فَمَنْ رَغِبَ عَنْ سُنَّتِي فَلَيْسَ مِنِّي. رَوَاهُ الشَّيْخَانِ وَالنَّسَائِيُّ\nАнас розияллоҳу анҳудан ривоят қилинади: «Набий соллаллоҳу алайҳи васаллам: «Огоҳ бўлинг! Аллоҳга қасамки, мен Аллоҳдан энг кўп қўрқадиганингизман, Унга энг кўп тақво қиладиганингизман. Аммо рўза ҳам тутаман, оғзим очиқ ҳам бўлади. Намоз ҳам ўқийман, ухлайман ҳам. Аёлларни никоҳимга ҳам оламан. Ким менинг Суннатимга рағбат қилмаса, мендан эмас», дедилар». Икки Шайх ва Насаий ривоят қилишган.\nعَنْ مَعْقِلِ بْنِ يَسَارٍ رَضِي اللهُ عَنْهُ قَالَ: جَاءَ رَجُلٌ إِلَى النَّبِيِّ صَلَّى اللهُ عَلَيْهِ وَسَلَّمَ، فَقَالَ: يَا رَسُولَ اللهِ، أَصَبْتُ امْرَأَةً ذَاتَ جَمَالٍ وَحَسَبٍ، وَإِنَّهَا لَا تَلِدُ أَفَأَتَزَوَّجُهَا؟ قَالَ: لَا، ثُمَّ أَتَاهُ الثَّانِيَةَ فَنَهَاهُ، ثُمَّ أَتَاهُ الثَّالِثَةَ، فَقَالَ: تَزَوَّجُوا الْوَدُودَ الْوَلُودَ، فَإِنِّي مُكَاثِرٌ بِكُمُ الْأُمَمَ. رَوَاهُ أَبُو دَاوُدَ وَالنَّسَائِيُّ وَالْحاَكِمُ وَصَحَّحَهُ\nМаъқал ибн Ясор розияллоҳу анҳудан ривоят қилинади: «Бир киши Набий соллаллоҳу алайҳи васалламнинг ҳузурларига келиб: «Эй Аллоҳнинг Расули! Бир жамолли ва ҳасабли аёл топдим. Аммо туғмас экан. Унга уйланаверайми?» деди. «Йўқ», дедилар. Кейин у зотга иккинчи марта келди. Яна қайтардилар. Сўнгра учинчи марта келганида: «Эрига муҳаббат қиладиган ва кўп туғадиган аёлга уйланинглар. Мен бошқа умматларга сизларнинг кўплигингизни кўз-кўз қилувчиман», дедилар». Абу Довуд, Насаий ривоят қилганлар. Ҳоким саҳиҳ, деган. Шарҳ: Ушбу ҳадисдан олинадиган фойдалар: 1. Уйланишдан олдин аҳли фазл, илмли кишилардан маслаҳат сўраш яхши эканлиги. 2. Туғмас аёлга, агар у гўзал ва аслзода бўлса ҳам, уйланмаган маъқул эканлиги. 3. Эрига муҳаббат қиладиган ва кўп туғадиган аёлга уйланиш кераклиги. Бу сифатлар унга яқин бўлган аёлларнинг ҳолини ўрганиш билан билинади. Унга яқин қариндош аёллар одатда эрига муҳаббат қиладиган, кўп туғадиган бўлсалар, кўпинча уларнинг уруғида бўлган ёшлар ҳам ўша сифатларга эга бўладилар. ("Ҳадис ва Ҳаёт" китобидан). Аёллар ҳам фарзанд кўрадиган эркакларга турмушга чиқиши, ўзларидан насл қолдиришлари керак. Валлоҳу аълам!\nАқиқани назр қилиш\nТалоқни сўраш керакми?\nЭр хотин уриши\nОта онам билан тортишув.\nМажбуран ғийбатни эшитиш\nУч талоққа никоҳ ўқитиб олишибди\nУгай Она тугрисида\nОтамни рухсатисиз умрага бориш\nОтани динда қандай даъват қилмоқ лозим?\nАмакининг фарзандлари маҳрамми?\nжавоб беринг илтимос\nҚайнонага болани олдиришга мажбурлаш


09:50 / 02.11.2017\nНью-Йоркда Ўзбекистон фуқароси Сайфулло Соипов пикапда одамларни босиб ўтиб, теракт содир этиши оғир оқибатларга олиб келиши мумкин. Эндиликда Ўзбекистон фуқаролари АҚШга кириши тақиқланган мамлакатлар қаторига кириши мумкин. Бу ҳақда Оқ уй матбуот хизмати раҳбари Сара Сандерс журналистларнинг саволларига жавоб қайтариш асносида айтиб ўтган.\nСешанба куни Нью-Йоркда, шаҳарнинг жанубий-ғарбий қисмида пикап автомобили велосипедлар йўлагига бостириб кирди ва ўз йўлидаги велосипедчиларни босиб ўта бошлади. Машина мактаб автобусига бориб урилган. Шундан сўнг, ҳайдовчи машина ичидан чиққан ва қоча бошлаган. Полициячилар уни отиб жароҳатлашган ва қўлга олишган. Ҳодиса оқибатида ҳалок бўлганлар сони 8 нафарни ташкил этди, яна 12 киши жароҳатланди. Ҳукумат бу ҳодисани теракт деб баҳолади.\nБундан аввалроқ АҚШ президенти Дональд Трамп «Грин-карта» лотереясини бекор қилмоқчилигини маълум қилганди. Сайфулло Соипов 7 йил муқаддам айнан шу лотерея билан АҚШга келган.\nДональд Трамп ҳокимиятга келганидан кейин Оқ уй 7 давлат фуқаролари мамлакатга киришини тақиқлади. Булар Эрон, Ливия, Сурия, Яман, Сомали ва Судан. Кейинроқ Судан рўйхатдан ўчирилди, аммо рўйхатга Чад ва КХДР фуқаролари, шунингдек, венесуэлалик амалдорлар қўшилди.


НАТО раҳбари Путинни сафсатабозликда айблади\n30 ноябр 2020, Тошкент вақти: 18:17\nНАТО Бош котиби Йенс Столтенберг Россия Президенти Владимир Путиннинг Украина армияси “НАТО легиони”га қиёслаганини “сафсата”, дея атади. Брюсселда 26 январь куни ўтказилган матбуот анжуманида Столтенберг Украинадаги хорижий қўшинлар руслардир, дея қўшимча қилди.\nПутин бугун қилган чиқишида Украина армиясини НАТО легиони, дея атаб, унинг мақсади мамлакат миллий манфаатларини ҳимоя қилиш эмас, Россияни тийиш орқали геосиёсий мақсадларга эришиш учун ҳаракат қилмоқда, дея иддао қилди.\nБу иддаоларни Санкт Петербургда талабалар билан учрашуви пайтида илгари сурган Путин Украина армияси сафида курашаётган кўнгилли батальонларни назарда тутаётганини билдирди.\n“Умумиятла, бу армия эмас, балки хорижий легиондир – бу ҳолатда мақсадлари Украина манфаатлари билан умуман боғлиқ бўлмаган НАТО легионидир”, дея иддао қилди Путин.\nПутиннинг яна иддао қилишича, украиналик эркакларнинг “кўпчилиги” ҳарбий сафарбарликдан қочиб, Россияда яширинишга уринмоқда.\nУкраина шарқида вазият яна кескинлашмоқда. Ўтган шанба куни Донецк вилоятининг Мариуполь порт шаҳрида, исёнчилар масъул, деб кўрилаётган ракета ҳужуми оқибатида камида 30 одам ҳалок бўлди ва ўнлаб одам жароҳатланди. Мариуполь шаҳри ўтган ҳафта охирида Донецкдаги айирмачилар етакчиси бутун вилоятни ишғол қилиш ниятларини эълон қилиши ортидан ракета ҳужумига учради.


Ислом бешта асосга қурилган — Zamaxshariy.uz\nИслом бешта асосга қурилган\nДин-арабча сўз бўлиб, “ишонч” деган маънони англатади. Ислом дини нуқтаи назарига кўра ҳаниф диннинг ақидавий асоси – Аллоҳ таолога, пайғамбарларга, фаришталарга, муқаддас китобларга, охиратга, барча яхшилик ва ёмонлик Яратганнинг иродаси билан бўлишига ишонмоқликдир. Мутлақ олганда дин – эзгулик манбаи ҳисобланади. Ерда хам, осмонда хам Аллохнинг дини ёлгиз Исломдир. Аллох Таоло марҳамат қилади: “Аллох наздида (ягона макбул) дин Исломдир”. “Сизлар учун Исломни дин, деб рози бўлдим”.\nПайғамбаримиз (с.а.в) марҳамат қилиб айтдиларки: “Ислом беш нарсага бино қилингандир: “Лаа илааҳа иллаллоҳу Муҳаммадур Расулуллоҳ”, деб шаҳодат келтириш, намозни тўкис адо этиш, закот бериш, ҳаж қилиш ва Рамазон рўзасини тутиш”, дедилар”. Пайғамбаримиз соллаллоҳу алайҳи васаллам ушбу ҳадиси шарифни баён қилишда истиъора ишлатмоқдалар. Яъни, у зот Ислом динини бир бинога ўхшатмоқдалар. “Бино қилинди” деб, бино қилувчини мажҳул қолдирмоқдалар. Чунки арабларда ишнинг бажарувчиси жуда аниқ-равшан бўлса, шундай услуб ишлатилади. Исломнинг бино қилувчиси Аллоҳ таоло бўлиб, бу маълум ва машҳур эканидан “Ислом бино қилинди” дейилмоқда. Лекин бу ҳадисда тўлиқ, мукаммал бино ҳақида эмас, бинонинг асосини ташкил қилувчи беш рукн ҳақида сўз кетмоқда. Шунинг учун ҳам: “Ислом беш нарсага бино қилинди”, дейилмоқда. Демак, Ислом биносининг қаддини кўтариб турадиган асосий рукнлар ушбу ҳадисда зикр қилинаётган беш нарсадир: Мазкур нарсалар Ислом биносининг асосий рукнлари бўлганлиги учун Ислом ўша беш нарсага бино қилинган, дедик. Аммо бу Ислом фақат беш нарсадан иборат, дегани эмас. Улар асос ва устундир. Ҳар бир бинонинг асоси ва устуни унинг ўзагини ташкил қилганидек, бу беш нарса ҳам Исломнинг ўзагини ташкил қилади. Бино мукаммал бўлиши учун асос устига, устун атрофига девор урилади. Сўнг шифт қилиш ва бошқа зарур ишларни бажариш лозим бўлади. Исломнинг бошқа фарз ва вожиблари ҳам шунга ўхшайди.\nБеш устундан бири шаҳодат. Биламизки, Ислом дини олдинги динларни тўлдирувчиси, уларнинг давомчисидир. Пайғамбаримизга янги дин юборилгани йўқ. У Зот ўзларидан олдин келган пайғамбарларнинг динини давом эттирдилар. Ҳамма пайғамбарларнинг сўзи битта эди – Аллоҳдан бошқа илоҳ йўқ. Инсонни мусулмон қиладиган, уни бошқа дин вакилларидан ажратадиган, иймонининг белгиси шаҳодатдир. Мусулмон кишининг асосий белгиси бу – Аллоҳга иймон келтириш ва Аллоҳни бизга танитган зот Муҳаммад (с.а.в)ни пайғамбар, расул эканликларини эътироф этиш.\nНавбатдаги учинчи устун – закот бериш. Закот молиявий ибодат бўлиб, яъни инсоннинг моли маълум бир даражага етганидан сўнг ўшандан маълум бир қисмини эҳсон қилади. Аммо бу ҳаммага ҳам эмас. Бу имконияти бор, моли ўша даражага етган мўмин-мусулмонлар учун. Масалан, қўйи 40тага етган инсон, улардан бирини закот қилади. Шу ҳисобга етмагунча закот бермайди. Ундан кейинги фарз – ҳаж қилишликдир. Бу фарз ҳам моддиятга тааллуқли бўлган ибодатдир. Моддий томондан ҳажга бориб келишга қурби етадиган, саломатлиги кўтарадиган кишига умрида бир марта ҳаж қилишлик фарз ҳисобланади.\nСўнгги бешинчи фарз – Рамазон ойида рўза тутмоқликдир. Бу ибодатни намоз ибодати билан солиштирадиган бўлсак, рўзанинг фарқи баданий, жисмий ибодат ҳисобланади. Шунинг учун бунда соғлик шарт. Агар бир инсонда рўзадан тўсадиган касаллик бўладиган бўлса, ундан то тузалгунга қадар рўза тутиш соқит бўлади. Агар сурункали бўлса, у инсон рўзасининг эвазига фидясини беради.\nХонқа туман “Бобо хўжа бобо”\nPrevious Post:БАҒРИКЕНГЛИК ТАМОЙИЛЛАРИ


Учқудуқ газетаси хабар қилади: АЁЛИ ОҚИЛА ЮРТНИНГ ЭРТАСИ НУРАФШОН! » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Учқудуқ газетаси хабар қилади: АЁЛИ ОҚИЛА ЮРТНИНГ ЭРТАСИ НУРАФШОН!\nУчқудуқ газетаси хабар қилади: АЁЛИ ОҚИЛА ЮРТНИНГ ЭРТАСИ НУРАФШОН!\n24-09-2018, 15:31, admin\nОила саодат ва бахт масканидир. Унда инсон ўзини ҳар томонлама бахтиёр ҳис этади. Уларга оталик ва оналик меҳрини ҳам бердики, бу меҳр туфайли фарзандга ғамхўрлик кўрсатиш, яхши парваришлаб улғайтириш завқи ўз-ўзидан вужудга келадиган бўлди. Яна айтиш мумкинки, айнан шу меҳр туфайли фарзандлар бағри бутун, соғлом фикрли бўлиб камол топадилар.\nҲа, фарзандлар тарбиясида аёлларнинг ўрни, масъулияти юксак. Fapблик файласуф Жан Жак Руссо:"Илктарбияҳамманарсаданустун бўлиб,ушубҳасизаёлларзиммасидадир”,деган эди.\nЗеро, аёл оқила бўлса, оналик масъулиятини ҳамиша ҳис этса, оилада тарбия топган болалар рисоладагидек инсонлар бўлишади. Йиллар давомида заҳмат чекиб, бир парча этни комил инсон этиб вояга етказадиган оналарнинг мавқеи бугун биз умргузаронлик қилаётган жамиятда ҳар қачонгидан улуғ, қадри юксак.\nАфсуски, сўнгги пайтларда жамият гултожи, оилалар чироғи, меҳр ва муҳаббат тимсоли аёлларимиз томонидан содир этилаётган жиноятлар бот-бот қулоққа чалинмоқда. Аёлнинг, фарзандларимиз келажагини ишониб топширганимиз устозларнинг жиноятга қўл уриши оғриқли масала.\nТўғри, ҳамма давлатда, ҳамма жамиятда бундай муаммо бор. Бироқ, бундай ҳолат халқимиз менталитетига, унинг дунёқарашига умуман ёт.\nИнсон, айниқса, аёл оиласи тинч бўлса, фарзандлари соғлом бўлса, кўнгли хотиржам бўлади, ўзини бахтли ҳис қилади. Эзгу ишларга бел боғлаб, юрт фаровонлигига ҳисса қўшади. Шундай экан, ҳар биримиз аёллик, оналик бурчимизга содиқ қолиб, ҳар хил ёт иллатлардан холи бўлайлик. Зеро, аёли оқила ва донишманд бўлган юртнинг эртаси порлоқ келажаги нурафшондир!\nШаҳодат ШАРИПОВА, Учқудуқ туман Оила маркази мутахассиси.\n"Учқудуқ" газетаси хабар қилади: ...БИЗДАН БАХТЛИ ОДАМ ЙЎҚ!\nИСТИҚЛОЛ ШУКРОНАСИ ҲУРЛИК – УЛУҒ НЕЪМАТ!\n“Ибратли оила” кўрик танлови\nОТА-ОНАГА БУРЧДОРЛИК – САОДАТГА ЕТАКЛАР!


Аллоҳ суйган бандалар: Дўзахдан қўрқиш (8)\nBy Камолиддин Иноятуллоҳ on 01/24/2019 АЛЛОҲНИНГ СУЮКЛИ БАНДАЛАРИ МАҚОЛАЛАР\nСаҳобалар розияллоҳу анҳумнинг қўрқувлари\nАнас розияллоҳу анҳу ривоят қилган ҳадисда Расулуллоҳ соллаллоҳу алайҳи ва саллам Убай ибн Каъб розияллоҳу анҳуга айтдилар: “Аллоҳ азза ва жалла мени сенга ушбу “Яҳуд, насоро ва мушриклардан бўлган кофир кимсалар то уларга очиқ ҳужжат келгунича ўз куфрларини тарк қилувчи бўлмадилар” (Баййина, 1), деган оятни ўқиб беришимни амр этди”. Убай ибн Каъб розияллоҳу анҳу: “Аллоҳ таоло менинг исмимни зикр қилдими?” деганида, Расулуллоҳ соллаллоҳу алайҳи ва саллам: “Ҳа”, деб жавоб бердилар. Буни эшитган Убай ибн Каъб роса йиғлади” (Бухорий: 7/127, Муслим: 6/85 ривояти).\nАбдуллоҳ ибн Умар розияллоҳу анҳумо деди: “Расулуллоҳ соллаллоҳу алайҳи ва салламда оғриқ зўрайиб кетган пайтда намоз вақти бўлгани айтилди. Расулуллоҳ соллаллоҳу алайҳи ва саллам: “Абу Бакрга айтинглар, одамларга имом бўлиб намоз ўқиб берсин”, дедилар. Оиша розияллоҳу анҳо: “Абу Бакр кўнгли бўш одам, Қуръон ўқиса, йиғи босади (ўқиёлмай қолади)”, деди. Расулуллоҳ соллаллоҳу алайҳи ва саллам: “Абу Бакрга айтинглар, одамларга имом бўлиб намоз ўқиб берсин”, дедилар” (Бухорий ва Муслим ривояти).\nИброҳим ибн Абдурраҳмон ибн Авф айтади: “Абдурраҳмон ибн Авф розияллоҳу анҳу рўза тутган эдилар, ифтор қилишлари учун у кишига таом олиб келинди. Шунда улуғ саҳобий: “Мусъаб ибн Умайр розияллоҳу анҳу қатл қилинди, ҳолбуки, у мендан яхши эди. Кафанлашга эгнидаги тўнидан бошқа нарса топилмади. Боши ёпилса, оёғи очилиб қолди, оёғи ёпилса, боши очилиб қолди. Сўнг кенгчилик келди, биз кўп мол-дунёга эга бўлдик. Яхшиликларимиз шу дунёда берилган бўлишидан қўрқамиз”, деб йиғлаб юбордилар ва таомни ҳам емай туриб кетдилар” (Бухорий ривояти: 3/141).\nAvvalgi maqolaАбу Абдуллоҳ Ҳоким (5)\nKeyingi maqola Умар ибн Абдулазиз (4)


ЖССТ Трампнинг қарори туфайли бюджетининг 14 фоиздан ортиғини йўқотиши мумкин\nАҚШ 2018-2019 йилларда ЖССТга 553,1 миллион доллар ўтказган – бу ташкилот бюджетининг 14,67 фоизини ташкил этади.\nЖаҳон соғлиқни сақлаш ташкилоти (ЖССТ) АҚШ президенти Дональд Трампнинг ташкилотга бадал тўлашни тўхтатиш тўғрисидаги қарори туфайли бюджетининг 14 фоизидан ортиғини йўқотиши мумкин. Бу ҳақда ЖССТ маълум қилди.\nЖССТ бюджети мажбурий ва ихтиёрий бадаллар ҳисобига молиялаштирилади. Давлатлар ташкилотга аъзо бўлиш учун мажбурий бадал тўлайди. Мажбурий бадал миқдори ҳар бир давлатнинг фаровонлиги ва аҳолисидан келиб чиқиб белгиланади.\nСтатистикага кўра, АҚШ 2018-2019 йилларда ЖССТга 553,1 миллион доллар ўтказган – бу ташкилот бюджетининг 14,67 фоизини ташкил этади.\nЖССТга 2018-2019 йилларда энг кўп пулни иккинчи ўринда Билл ва Мелинда Гейтс фонди ўтказган. Улар тақдим этган маблағ ташкилотнинг 9,76 фоиз бюджетига тенг. Кейинги ўринда эса 8,39 фоиз улуш билан Вакциналар ва иммунизациялар бўйича глобал альянс жойлашган.\nЖССТни молиялаштириш миқдори бўйича давлатлар орасида иккинчи ўринда Буюк Британия қайд этилган (293,5 миллион доллар ёки бюджетнинг 7,79 фоизи), учинчи ўринда эса Германия жойлашган (292,1 миллион доллар ёки 5,86 фоиз).\nЭслатиб ўтамиз, аввалроқ АҚШ президенти Дональд Трамп Вашингтон ЖССТ бюджетига бадаллар тўлашни тўхтатаётганини маълум қилганди.\nТрампнинг сўзларига кўра, у суриштирув ўтказилишидан олдин ўз маъмуриятига тегишли буйруқ берган. АҚШ раҳбари ушбу қарор ЖССТ “асосий мажбуриятларини бажармаганлиги ва жавобгар бўлиши кераклиги” туфайли қабул қилинганини таъкидлади.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Эрим мени маъшуқалари билан солиштиради!»\t16:08, 09 январь\t– Ўзимга яраша чиройим бор, қадди–қоматим ҳам бинойидек. Болалар тарбияси, рўзғор, иш, қайнота-қайнона хизмати, хуллас барига бирдек улгуришга ҳаракат қиламан. Аммо нима қилсам ҳам эрим мендан норози бўлаверади. Авваллари «Муомалани билмайсан» дерди, қўлдан келганча ўзгаришга ҳаракат қилдим. Кейин «Ўзингга оро бериб юрсанг-чи, қачон қараса бир хилсан» дейдиган одат чиқарди, бунисига ҳам кўндим. Энди бўлса кўча–кўйдаги аёллар билан солиштираяпти. Бирини хипчабел дейди, иккинчисининг ичкийимини гапиради, бошқасининг нозик қўлларию узун оёқлари тилидан тушмайди. Хуллас, яқин-яқиндан бери ётоқхонамиз эримнинг маъшуқалари муҳокама қилинадиган жойга айланди. Эътирозлар, кунда-кунора бўладиган жанжаллардан рости, чарчадим. Инсофга келиб қолар деганим сари баттар авжига чиқаяпти. Ҳаммасидан ҳам мени бошқа аёллар билан таққослаётганига чидолмаяпман. Ўзимга нисбатан ишончим сўниб бораётгандек... Нима қилишни ҳам билмай қолдим. Эҳтимол, бирор йўл–йўриқ кўрсатарсиз деган умидда мурожаат қилаётганим...\n«Эркаклар ортиқча эътибордан эсларини йўқотишади!» Аччиқ бўлса-да, тан олишимиз керак бўлган ҳақиқат бу! Бир тарафдан уларни талтайтириб юборган ҳам ўзимиз. Жуфтимнинг назаридан қолмай, деб шейпинг, фитнес машғулотларига қатнаймиз, парҳез тутамиз, соч турмакларию пардоз андоз учун пулни аямаймиз. Барчасидан кўзланган мақсад бир – бегимизнинг кўнглини забт этиш! Хўш, ўзимиз-чи, нега шу ишларни ўзимиз учун бажармаймиз? Эҳтимол дарду хаёлни ўғирлайдиган «Эрим! Эрим! Эрим!» номли «касал»га чалингандирмиз? Етар бас! «Хасталик» сурункали тус олмасидан, муолажани бошлаймиз! Чўчиманг, энди бевафо ёрлар қўрқишсин сиздан! Шундай ўзгарингки, эргинангиз лабини тишлаб, ўтирса ҳам, турса ҳам сиздан бошқасини демасин! Арқонни узунроқ ташланг!\nҚоматингизни кўз–кўз қилинг! «Кун сайин тўлишиб кетаяпсан, салгина ўзингга қара» дея ёрингиз пичинг қилди-ю, хаёлингиз ёввойи каптардек учди–кетди: «Эрим хипчабел хонимчаларга илакишиб қолган!» Шу кундан бошлаб, жиззаки, асабий ва тунд кайфиятда юришни одат қилсангиз, ошқозонингизни азобга қўйиб, очлик эълон қилишни бошласангиз, кейин аттанг қиласиз. Пахмоқ тунги либосларга яширинишни ҳам ўйламанг, зеро бу чора эмас!


12.03.2020 09:46 0 1727\nИталиянинг «Ювентус» клуби ҳимоячиси Даниэле Ругани коронавирус юқтириб олди. Бу ҳақда Турин клуби расмий сайтида маълум қилинди.\nҚайд этилишича, тиббий текширувлар натижасида Ругани COVID-19 коронавирусига чалингани аниқланган. Клуб футболчини карантинга олиб, даволашни бошлаган. Футболчи билан яқин алоқада бўлган клубнинг бошқа аъзолари ҳам алоҳида рўйхатга олинган. Эҳтиёт чораси сифатида барча футболчилар тиббий назоратдан ўтказилади.\nУшбу касалликни дунёнинг машҳур инсонлари ҳам юқтириб олаётгани ҳақида хабарлар кўпаймоқда. Бироз аввалроқ америкалик киноактёр Том Хэнкс ва унинг рафиқаси Рита Уилсон коронавирус билан касаллангани ҳақида хабар берилганди.\nЮвентус коронавирус Даниэле Ругани